Бухорода Beeline‘нинг олтита янги эксклюзив офислари очилди » Ўзбекистон янгиликлари – Zamin.uz\nBeeline олтита янги дилерлик эксклюзив офислари ишга туширилгани ҳақида хабар беради. Янги офислар Бухоро шаҳри ва Бухоро вилоятининг қуйидаги туманларида фаолият кўрсатмоқда: Ғиждувон, Қоракўл ва Шофиркон.\n“Янги салонларимиз Beeline мижозларига хизмат кўрсатишнинг юқори сифатини таъминлаган ҳолда, ҳар куни абонентларни қабул қилмоқда, - дейди Unitel‘нинг Жануби-Ғарбий ҳудудий филиали директори Ғулом Ортиқов. – Эксклюзив офислар абонентларни тармоққа улаш, маслаҳатлашиш, тўловларни қабул қилиш, танланган тариф режаларига ўтиш ва компанияда жорий этилган инновациялардан бохабар қилиш учун керакли барча шароитларга эга. Буларнинг барчаси Beeline‘ни абонентлар учун янада яқин қилади”.\nОфисларнинг очилиш маросимига кўплаб кишилар ташриф буюришди, ва ўша ернинг ўзида Beeline хизматининг энг олди стандартларига баҳо бера олдилар. Биринчи бўлиб келган меҳмонлар учун совринли ўйин ва акцияларда иштирок этдилар. Очилиш маросимида филиал директори, компания ходимлари, дилерлар ва ОАВ вакиллари иштирок этишди.


ЕИнинг бошқарув органлари ислоҳ қилинади\nЛиссабон саммитида ЕИнинг бошқарув органларини ислоҳ этиш режаси қабул қилинди. ЕИга раислик қилаётган Португалия бош вазири Хосе Сократес бу борадаги битим 13 декабрь куни Лиссабонда имзоланишини билдирди.\nКузатувчилар фикрича, мазкур битим ЕИ конституцияси атрофидаги икки йиллик бўҳронни бартараф этишга имкон беради. Янги битимда ЕИга раислик қилиш муддатини узайтириш ва ЕИнинг ташқи алоқалар бўйича мутасаддисига кўпроқ ваколатлар бериш ҳам назарда тутилган.\nБитим ЕИга аъзо 27 давлатнинг барчаси томонидан қабул қилинган тақдирда 2009 йилда кучга киради.


Япония Мудофаа вазирлиги тармоқлари номаълум хакерлар томонидан бузиб кирилди\n10:01 / 28.11.2016 3406\nЯпония мудофаа маҳкамаси ва мамлакатнинг ўзини-ўзи мудофаа қилиш Кучлари компьютер тизимлари номаълум хакерлар томонидан бузиб кирилди. Kyodo News агентлигининг хабар беришича, киберҳужум натижасида маълумотлар сизиб чиққан бўлиши мумкин.\nМаълумотларга кўра, асосий ҳужум ўзини-ўзи мудофаа қилиш Кучларининг турли бўлинмалари орасида маълумот алишиш тизимига уюштирилган. У икки қисмдан иборат бўлиб, хавфсизлик мақсадида алоҳида ишлатилади. Бироқ, жиноятчилар улар ўртасидаги алоқа каналларини бузишга муваффақ бўлишган.\nМаҳкамада фикр билдирилишича, тармоққа рухсатсиз кириш вазирликнинг миллий мудофаа академияси ва тиббий коллежида ўрнатилган компьютерлар ёрдамида амалга оширилган.\nКиберҳужум оқибатларини баҳолаган мутахассисларнинг фикрича, бу иш ўта профессионаллар томонидан амалга оширилган. Улар ортида хориж давлати турган бўлиши ҳам мумкин. Айни дамда маҳкамада хавфсизлик чоралари кучайтирилиб, ўзини-ўзи мудофаа қилиш Кучлари ходим ва хизматчиларига интернетга кириш тақиқлаб қўйилди.\nЯпония Россиянинг қаршилигига қарамасдан ўз ҳудудида Америка мажмуаларини жойлаштиради


Юлдуз Усмонова катта миқдорда жарима тўлайдиган бўлди\nАввалроқ шоир Йўлчи Рўзиев Юлдуз Усмонова устидан шикоят қилиб, судга мурожаат қилган эди. 29 октябрь куни Мирзо Улуғбек туманлараро суди шоирнинг аризаси юзасидан қарор қабул қилган эди.\nСуд қарорига кўра, Усмонова муаллифлик ҳуқуқини бузганликда ва “Хаста бўлма” қўшиғини шоирнинг розилигисиз куйлаганликда айбдор деб топган. Суд хонанда шоирга 50 000 000 млн сўм компенсация тўлаши керак деган қарор чиқарган. Бундан ташқари, Усмонова БҲМнинг 500 баравари миқдорида жарима тўлаши кераклигини ҳам маълум қилган.\nКеча, 18 январь куни Тошкентда биринчи инстанция қарори бўйича берилган апеляция юзасидан суд бўлиб ўтди. Фуқаролик ишлари бўйича шаҳар суди Мирзо Улуғбек туманлараро суди қарорини ўзгартиришсиз қолдирди. Эслатиб ўтамиз, Рўзиев Усмонова томонидан келишув бажарилмагани учун судга мурожаат қилган эди. Хонанда қўшиқ матни эвазига шоирга шеърлар тўпламини чиқаришда ёрдам беришини айтган. Лекин берилган ваъда бажарилмаган.\nСоя 20 январ 2022 10:36\nШармандагарчиликдан уялмас экансанда ЮЛДУЗ.\nАбдул 19 январ 2022 21:01\nҚандай судга қайта аппеляция берди бу қўшиқчи, шоирни ҳурмат қилмас экан, шоирнинг шеърисиз сен кимсан, у сўрамасдан бермайсанми қалам ҳақини.\nАзик 19 январ 2022 12:13\nОчиги шу момо хам жонга тегди,кариб чуриб кампир булди утирсин энди болаларини дуойи жонини килиб.Бунчалик тункабет булиш шартмас,курди даври утди шартми энди енгил елпи кийиниб сахнада жилпанглаш охиратини уйласин энди.\nЎзбекистон янгиликлари » Шоу-бизнес » Юлдуз Усмонова катта миқдорда жарима тўлайдиган бўлди


11:27 / 27.11.2013 | "Зикр Аҳлидан Сўранг" | 1869\nАссаламу аълайкум ва роҳматуллоҳи ва барокатуҳ ҳурматли шайх ҳазратлари! Аллоҳ ишингизга, қаламингизга, умрингизга барака ато етсин. Сиздан бир илтимосим бор, шайх ҳазратлари маълумки кўпчилик одамлар васвасага тез-тез тушиб туради, айниқса мусулмонлар. Уларнинг ичида мен ҳам борман. Кўпчилик пайтларда масалан, таҳорат, намоз вақтларида ҳар хил ҳаёлларга: неччи ракъат ўқидим, салом бердимми-бермадимми, такбир айтдиммикан, бошимга маш тортдиммикан ва шу каби бирнеча ҳаёлларга, васвасага тушиб қоламан. Баъзида бу ўзи васвасами ё васваса эмасми, бошим қотиб қолади. Сизнинг интернернетдаги савол-жавобларингзни, "Руҳий тарбия" каби китобларингизни уқиб бироз бўлса ҳам ўзимни тинчлантиришга ҳаракат қиламан. Лекин у ҳақида тўлиқ илмга эга бўла олмаяпман. Баъзида қандай васвасага тушиб қолганимни ҳам билмай қоламан.Илтимосим шу, ўша васвасадан қутилишнинг йўли ҳақида алоҳида китоб ёзишнинг иложи борми? Безовта қилсам олдиндан узр!\n- Васвасага қарши курашиш учун аввало Аллоҳ таолодан кўмак сўраш керак. Кейин У Зотнинг зикрини кўп қилиш, У Зотга солиҳ амаллар билан қурбат ҳосил қилиш, У Зотдан домио шайтоннинг васвасасидан паноҳ сўраб юриш зарур.\n- Кейин васвасага эътибор бермаслик, унга берилмаслик, ундан давом этмаслик ва васваса пайтидан пайдо бўлган хаёлга тескари иш қилиш керак. Мисол учун васваса таҳоратда фалон аъзони қайта ювишни тақозо қилса, ўшани қайта ювмаслик керак ва таҳорат қилишни давом эттиравериш зарур. Агар васваса бўлиб, таҳоратни қайта қил, намозни қайта ўқи деса, буни қилмаслик керак. Таҳорат ҳам, намоз ҳам саҳиҳ бўлади.\n- Васвоснинг энг яхши амалий давоси унинг йўлини тўсишдир. Ундан бутунлай узоқлашишдир. Ва шу шаръий ҳукм эканини тўлиқ тушуниб етишдир. Шу билан Аллоҳ таолонинг розилигига эришилишига тўлиқ ишонишдир. Аксинча, васвасада давом этиш шайтоннинг амирга юриш бўлиб, Аллоҳ таолонинг қаҳрига олиб боришини англаб етишдир.\n- Мусулмон одам васваса ва унга ўхшаш нохуш ҳолатларга дучор бўлмаслик учун доимо таҳорат билан юриши ва доимо тили ва дили Аллоҳ таолонинг зикри билан машғул бўлиши керак.\nМаросимларга бориш одоби


Курдлар ИШИДнинг Суриядаги асосий ўчоқларидан бирини назорат остига олди\nКурдларнинг ҳарбий бирлашмалари Суриянинг Туркия билан чегарада жойлашган Талл ал-Абёд шаҳрини назорат остига олди. Reuters агентлигининг маълум қилишича, ушбу шаҳар ИШИДнинг юк ва жангариларни трансчегаравий ўтказишга ихтисослашган муҳим базаларидан бири ҳисобланади.\nТаъкидланишича, курд халқ мудофаа отрядлари эндиликда Сурия-Туркия чегарасининг 400 км ли участкасини назорат қилмоқда.\nКурдларнинг ҳарбий бирлашмалари Сурия ҳудудида ИШИДга қарши курашаётган яльянснинг энг кучли иттифоқдошлари ҳисобланади. Ўз навбатида, Туркия халқ мудофаа отрядига фаолияти ман қилинган Курдистон ишчилар партиясининг ҳарбий қаноти сифатида қарайди.


Мажлисни тожикча ўтказмаган директор ишдан олинди\nТожикистоннинг Хатлон вилояти Қабодиён туманидаги 31-ўрта мактабда ота-оналар йиллик ҳисобот йиғилишини ўзбек тилида олиб борган директор Баҳодир Намозов туман таълим бўлими бошлиғи буйруғи билан вазифасидан бўшатилди.\n“31-ўрта мактаб директори Намозов Баҳодир Тожикистон республикасининг “Давлат тили тўғрисида”ги қонунига риоя қилмагани ва ўз вазифасини бажара олмагани сабабли [Тожикистон Меҳнат кодексининг - таҳр.] 46-моддаси 3-банди асосида вазифасидан озод этилсин”, деб ёзилади Қабодиён туман таълим бўлими мудирининг 31 январ кунги буйруғида.\nМазкур ҳужжатга Қабодиён туманидаги Янги йўл қишлоғи Саидназар Худойқулов номли жамоат кенгаши раис муовини Оқгул Аннаеванинг ҳисоботи асос қилиб олинган.\n- Ота-оналар комитети мажлисига район маорифидан ҳам вакиллар келганди. Мажлисни бошлаганда муаллим (Баҳодир Намозов назарда тутилаяпти - таҳр.) ўзбек тилида бошлади-да, бошдан-оёқ ўзбекча бўлди. Масалан, ҳукуматдан одам боргандан кейин, мен айтганимдан кейин, мажлис тожикча бўлиши керак эди, - дер экан маҳаллий ҳокимият вакиласи Аннаева хоним мажлисни ўзбекча олиб борган директор “жиноятга қўл ургани”ни қўшимча қилди.\n2008 йилдан буён директорлик қилиб келган Баҳодир Намозов эса маҳаллий амалдор иддаоларини рад этади:\n- Ота-оналар мажлиси давлат тилида очилди, давлат тилида олиб борилди, протоколлар ҳам тожик тилида ёзилди. Бизда 800 дан ортиқ ўқувчи бор, 99 фоизи ўзбек, давлат тилини унча яхши билмайди. Ўзбекча саволлар бўлди, ўзбек тилида жавоблар берилди, - деди собиқ директор Намозов.\nМавзу юзасидан Озодликка гапирган Янги йўл қишлоғида яшовчи Бобожон Мусоев ҳам 24 январ кунги мажлис ҳақиқатан давлат тилида олиб борилганини тасдиқлади.\n- Бошланиши давлат тилида олиб борилди. У ерда аҳли жамоат кўпи аёллар эди, аксарияти тожик тилини тушунмайди, “ўзбекча гапирилсин”, деганларидан кейин ўзбекча гапирилди-да, - дейди Бобожон Мусоев.\nСуҳбатдошимизнинг айтишича, Янги йўл қишлоғи аҳолисининг 99 фоизини ўзбеклар ташкил қилади. Бу қишлоқда атиги ўнта тожик оиласи яшайди. Қишлоқ аҳли кичикдан тортиб каттагача ва ҳатто ўша тожик оилалари аъзолари ҳам ўзаро ўзбек тилида сўзлашади. Шунга қарамай, Саидназар Худойқулов номли жамоат кенгашига қарашли аксарият мактаблар тожикчалаштирилмоқда.\nБу маълумотларни тасдиқлаган маҳаллий амалдор Оқгул Аннаева “ўзбек мактабларни тожикчалаштириш тадбирларида жонбозлик кўрсатаётгани”ни қистириб ўтди.\nТожикистонда 2009 йили “Давлат тили тўғрисида” янги таҳрирдаги қонун қабул қилинганидан буён мажлисни ўзбек, рус ёки оммага тушунарли бўлиши учун бошқа тилда олиб борган масъул шахс вазифасидан бўшатилгани илк бор кузатилмоқда.\nМазкур қонунда давлат барча идоралари, таълим муассасалари, корхоналар ва олийгоҳларда иш юритиш давлат тили, яъни тожик тилида олиб бориши шартлиги белгиланган. Аммо қонунда мамлакатдаги бошқа миллат ва кичик элатларнинг расмий тадбирлар чоғида ўз она тилида сўзлашиши ёки фикр алмашишига таъқиқ қўймаган.\nҲуқуқшунос Абдуқаюм Юсупов фикрича, Қабодиён туман таълим бўлими расмийлари Баҳодир Намозовга нисбатан жорий қонунларни қўпол равишда бузган.\n- Меҳнат кодексининг 46-моддаси 3-бандида меҳнат тўғрисидаги шартнома талаблари ва ўзига юклатилган вазифаларни мунтазам узрсиз сабаблар билан бажармаган ишчи ё ходим, агар аввалроқ огоҳлантириш олган бўлса, маъмурий жавобгарликка тортилиши белгиланган. Ундан ташқари, Тожикистон қонунларида тадбирни давлат тилида ўтказмаслик жиноят экани ва бунинг учун шахс вазифасидан бўшатилиши айтилмаган. Менимча, бу ҳолатда Баҳодир Намозовга хайфсан бериш кифоя эди. Зеро, у сўнгги тўрт йиллик фаолияти давомида бирор марта ҳам огоҳлантириш олмаган экан, - деди ҳуқуқшунос Юсупов.\nЯнги йўл қишлоғида яшовчи ота-оналарнинг айтишича, бундан тўрт йил аввал директорликка тайинланган ёш кадр Баҳодир Намозов ўқувчиларнинг билим олишлари учун анча қулайликлар яратган. Хусусан, мактабда хорижий ташкилотлар сармояси ҳисобидан янги синфхоналар қуриш масаласига ҳам жиддий киришган.\nМустақил таҳлилчилар мулоҳазасича, республикада ёш ва тажрибали мутахассислар етишмаётган айни кезда арзимаган баҳоналар билан малакали мутахассисларни ишдан четлатиш жамият руҳига салбий таъсир этиши мумкин.


Ўзбекистон 1 миллиард долларлик мева-сабзавот экспорт қилди: асосий харидор Россия - 16.02.2021, Sputnik Ўзбекистон\nЎтган йили Ўзбекистон қиймати 1 млрд долларлик мева ва сабзавотлар экспорт қилди. Шундан 255,4 миллион доллари Россияга ҳиссасига тўғри келмоқда. 16.02.2021, Sputnik Ўзбекистон\nТОШКЕНТ, 16 фев — Sputnik. 2020 йилда Ўзбекистон қиймати 1 млрд долларга тенг бўлган 1,5 млн тонна мева ва сабзавотлар экспорт қилди. Бундан Давлат статистика қўмитаси маълумотлари дарак бермоқда.Ўзбекистон мева ва сабзавотларни энг кўп экспорт қилган давлатлар орасида Россия 255,4 миллион доллар билан биринчи ўринда. Қозоғистон (251,4 млн доллар), Қирғизистон (181,1 млн доллар) кейинги асосий харидорлар бўлган.Шунингдек, ўзбек мева-сабзавотлари Покистон (75,5 млн $), Хитой (70,1 млн $), Афғонистон (49,4 млн $), Туркия (19,4 млн $), Германия (6,3 млн $), БАА (4,6 млн $) каби давлатларга экспорт қилинган.2020 йилда Тошкент вилояти (347,8 минг тонна), Фарғона вилояти (207,2 минг тонна), Самарқанд вилояти (144,4 минг тонна) хорижга энг кўп мева ва сабзавотлар экспорт қилган ҳудудлар бўлган.\nэкспорт, мева-сабзавот, ўзбекистон


Олимлар банан баргидан автомобиль ишлаб чиқаришни...\n02.08.2020 11:31 0 2209\nЙоханнесбург университети (ЖАР) олимлари автомобилларни банан баргларидан ишлаб чиқаришни таклиф этишди. Ушбу мақола «Journal of Materials Research and Technology» илмий журналида чоп этилган.\nТадқиқотчилар банан барги тўқимаси углеродли нанотрубка ва эпоксид қатрон билан бирлашиб, шовқин ва тебранишни камайтирадиган материални ҳосил қилишини аниқлашди. Ушбу материалнинг нархи нисбатан арзон бўлиб, автомобилсозликда ишлатилиши мумкин, деган хулосага келишган олимлар.\nБундан ташқари, банан баргларидан ишлаб чиқарилган машиналар экологик тоза ҳамда чидамли бўлади. Мутахассисларнинг фикрича, улардан автомобиль двигателларининг ички қопқоғи ва эшик панелларини ясашда, шунингдек, шовқинни камайтиришда фойдаланиш мумкин.\nавтомобил банан арзон экологик тоза банан барги чидамли\nЖаҳонда банан тақчиллиги юзага келиши кутиляпти


11 сентябр терактлари кўплаб америкаликлар қаторида мамлакатдаги иммигрантлар ҳаëтига ҳам жиддий таъсир қилди.\nноябр 30, 2002\nИвановлар оиласи яхшироқ яшаш ва диний тазйиқлардан қутилиш мақсадида 10 йил олдин Белорусдан Америкага кўчиб келдилар. Катерина ва Дмитрий Ивановлар бир қизи билан Нью-Йоркдаги Брайтон Бич маҳалласида жойлашдилар. Бу маҳаллада 15 мингдан ошиқ рус иммигранти истиқомат қилади.\nИвановлар оиласи ўзи орзу қилган ҳузур-ҳаловатли ҳаëтга эришганидан жуда мамнун эди. Аммо 2001 йил 11 сентябр фожиалари кўплаб оилалар қаторида Ивановлар ҳаëтига ҳам таъсир қилди.\nМанхеттендаги бир фирмада манеджер бўлиб ишлаган 55 ëшли Катерина Иванова, Нью-Йоркда терактлар содир этилганидан сўнг аксарият иммигрантларнинг ҳаëти кескин даражада ўзгарганини қайд этди.\n“11 сентябр воқеаларидан кейин ҳаëтимизда ҳамма нарса ўзгарди. Мен ишсиз қолдим, олдингидек роҳат ҳаëтда яшай олишимизга кўзим етмайди. Менинг фикримча, Америка иқтисоди илгарги ҳолига қайтиши учун, камида, 10 йил керак бўлади. Фожиа оқибатида айрим дўстларимнинг фарзандлари қурбон бўлди. Тўсатдан ҳамма нарса ўзгариб кетди”, - деди Катерина Иванова.\nБрайтон Бичдаги бошқа бир рус иммигранти Марк 11 сентябр фожиаларидан бери ўзининг ҳаëтида жиддий ўзгариш бўлмаганини қайд этди. Аммо унинг айрим дўстлари Америкага кўчиб келиш режаларидан воз кечганлар, бошқалари эса виза олишда қийинчиликларга учрамоқдалар.\n“Америкага келаëтганлар сони камайиб қолди, айрим кишилар бу ерга келишни, умуман, ҳоҳламайди. Кўплаб кишиларга виза берилмаяпти. Бир амаллаб Америкага келиб олган кишилар бу ерда қолиб, яшашни истайдилар”, - деди Марк.\nҚўшма Штатлар чегарасида хавфсизликни мустаҳкамлаш учун май ойида қабул қилинган қонунга кўра, кишилар шахсини синчиклаб текшириш бўйича янги тизим жорий этилди. Ушбу тизим потенциал террорчиларнинг Америкага келишига йўл қўймасликка, шунингдек, иммиграция ва ҳуқуқ-тартибот органлари орасида янада кўпроқ информация алмашиш учун қулай шароитлар яратишга қаратилган.\nИммиграция бўйича мустақил тадқиқот марказининг таҳлилчиси Жон Келэга кўра, янги тизим Қўшма Штатларга келаëтган иммигрантлар сонини қисқартиришга эмас, балки турист ва талаба визалари билан мамлакатга келувчиларнинг шахсини янада синчиклаб текширишга қаратилган.\n“Қўшма Штатлар ҳукумати турист ва талаба визалари билан мамлакатга келишни истаганларнинг шахсини синчиклаб ўрганмоқда, чунки ҳар йили шундай визалар билан 10 миллиондан ошиқ киши Қўшма Штатларга келмоқда ва улар орасида бир неча юз хавфли шахслар бўлиши мумкин. Америка билан ëмон муносабатда бўлган давлатларнинг фуқаролари янада жиддийроқ текширилмоқда”, - деди таҳлилчи Жон Келэ.\nИммиграция ва Натурализация бошқармаси маълумотларига қараганда, ўтган йил давомида бир миллиондан ошиқ иммигрантга Қўшма Штатларда доимий яшаш рухсати берилган. Бошқармага кўра, бу кўрсаткич 2000 йилдагига қараганда 200 минг кишига кўпдир. Ўтган йил давомида Қўшма Штатларда доимий яшаш рухсатини олганларнинг тахминан 4 фоизини россиялик ва украиналик иммигрантлар ташкил қилади.\nАммо АҚШ Конгрессининг айрим аъзолари ва инсон ҳуқуқларини ҳимоя қилувчи гуруҳлар мухожирларни қабул қилиш ишлари жуда секинлашиб қолгани ҳақда хавотирланиш билдирмоқдалар. 11 сентябр терактларидан кейинги хавфсизлик борасидаги хавотирлар туфайли, Қўшма Штатлар муҳожирларни қабул қилишни кескин даражада камайтирди. 2001 ва 2002 йиллар ўртасида Қўшма Штатлар 70 минг муҳожирни қабул қилишни режалаштирган эди, аммо 27 минг муҳожирни қабул қилди. 2000 ва 2001 йиллар мобайнида Қўшма Штатлар тахминан 68 минг муҳожирни қабул қилган эди.\nҚўшма Штатларда аҳолини руйхатга олиш учун ўтказилган сўнгги ҳисоб-китобга кўра, эндиликда Америкада 2 миллиондан ошиқ русий забон аҳоли истиқомат қилади, уларнинг 600 минг нафари Нью-Йорк штатида яшайди.


Лидокаин маҳаллий қўллаш учун аэрозоль 10% – medu.uz – Дорилар ҳақида маълумотлар ўзбек тилида\nЛидокаин маҳаллий қўллаш учун аэрозоль 10%\nHome Йўриқномалар Лидокаин маҳаллий қўллаш учун аэрозоль 10%\nмаҳаллий қўллаш учун аэрозоль 10%\nБу илова-варақани сақлаб қўйинг. Эҳтимол, Сизга уни яна ўқиб чиқиш керак бўлиши мумкин.\nАгар Сизда қўшимча саволлар пайдо бўлса, шифокорга ёки фармацевтга мурожаат қилинг.\nАгар Сизда бирон-бир ножўя самара пайдо бўлса ёки Сиз ушбу йўриқномада кўрсатилмаган ножўя самараларни сезсангиз, бу ҳақида шифокорингизга ёки фармацевтга хабар беринг.\nЛидокаин аэрозоль препарати нима ва у нима учун қўлланади\nЛидокаин аэрозоль препаратини қўллашни бошлашдан олдин нималарни билиш керак\nЛидокаин аэрозоль препаратини қандай қўллаш керак\nЛидокаин аэрозоль препаратини қандай сақлаш керак\nАэрозолнинг фаол моддаси – лидокаин – маҳаллий оғриқсизлантирувчи воситалар гуруҳига мансуб. Маҳаллий оғриқсизлантирувчи воситалар қўллаш соҳасида нерв импульсларини ўтказилишини вақтинча блоклайди. Маҳаллий оғриқсизлантирувчи воситалар маҳаллий қўлланилганидан кейин аввал оғриқ ҳиссини блоклайди, сўнгра – ҳарорат ва тактил сезувчанликни блоклайди.\nЛидокаин аэрозоль препаратини тери ва шиллиқ қаватларда оғриқсизлантириш зарур бўлган барча ҳолатларда, масалан катта бўлмаган жарроҳлик аралашувлари, инъекцион маҳаллий оғриқсизлантирувчи воситани юборишдан олдин инъекция жойини оғриқсизлантиришда қўлланади.\nПрепаратни стоматологик муолажаларда ва операцияларда, отоларингологияда (қулоқ-томоқ-бурун), акушерлик ва гинекология, дерматологияда, эндоскопияда ва инструментал текширувларда қўллаш мумкин.\nЛидокаин аэрозоль препаратини қўлламанг\nАгар Сизда лидокаинга ёки 8 бўлимда келтирилган ҳар қандай ёрдамчи моддаларга аллергия бўлса препаратни қўлламанг.\nЛидокаин аэрозоль препаратини қўллашни бошлашдан олдин шифокорингиз ёки фармацевт билан маслаҳатлашинг.\nАгар Сизда қуйида санаб ўтилган ҳолатлардан биронтаси бўлса, препаратни қўллашдан олдин албатта даволовчи шифокорингиз билан маслаҳатлашинг:\nЛидокаинни нафас йўлларига тушмаслиги муҳим (аспирация хавфи).\nҲиқилдоққа пуркаш алоҳида эътиборни талаб этади.\nЛунжлар шиллиқ қаватига пуркаш дисфагия хавфи ва кейинчалик аспирация билан кечади. Тил ва лунжларнинг шиллиқ қаватларини сезувчанлиги бузилишларида уларни тишлаб олиш хавфи ошади.\nЛидокаин шиллиқ қаватлар (оғиз бўшлиғи, милклар) ва шикастланган тери орқали яхши сўрилади. Буни айниқса болаларда тўқималарнинг катта соҳаларига ишлов беришда эътиборга олиш лозим.\nЛидокаинни шикастланган шиллиқ қаватлар ва/ёки инфекцияланган соҳаларга пуркашда эҳтиёткорликка риоя қилиш лозим.\nПрепаратни тутқаноғи бўлган беморларда, шунингдек брадикардияда, юракда ўтказувчанликни бузилишларида, жигар фаолиятини бузилиши ва оғир шокда эҳтиёткорлик билан қўллаш лозим, чунки бундай ҳолатларда Сиз фаол моддага сезувчанроқ бўлишингиз мумкин. Бунда Сиз пастроқ дозаларни қўллашингиз ёки даволовчи шифокор билан маслаҳатлашишингиз лозим.\nАгар Сизга, Сизда ёки Сизнинг қариндошларингиздан биронтасида қон пигментининг кам учрайдиган касаллиги – порфирия бўлса.\nҲолсизланган ва кекса пациентларда, ўткир касалликларда, шунингдек болаларда – ёш ва умумий ҳолатга мувофиқ пастроқ дозалар қўлланилиши лозим.\nЛидокаин аэрозолини пуркаш вақтида флаконни иложи борича вертикал ҳолатда ушлаш керак. Аэрозоль кўзларга тушмаслиги керак.\nПрепарат оз миқдорда этанол (алкоголь) сақлайди. Препарат бошқа дори воситаларининг самарасини ўзгартириши ёки кучайтириши мумкин.\nПрепарат пропиленгликоль сақлайди, бу шиллиқ қаватлар ва терини шикастланишини чақириши мумкин.\nЛунжларнинг шиллиқ қаватига пуркаш, айниқса болаларда ютишни қийинлашиши ва кейинчалик аспирация билан кечади. Тил ва лунжларнинг шиллиқ қаватларини сезувчанлиги бузилишларида уларни тишлаб олиш хавфи ошади.\nЛидокаин шиллиқ қаватлар (оғиз бўшлиғи, милклар) ва шикастланган тери орқали яхши сўрилади. Буни айниқса болаларда тўқималарнинг катта соҳаларига ишлов беришда эътиборга олиш лозим. Агар болада лидокаинга юқори сезувчанлик бўлса, бу жуда муҳим. Бунда пастроқ дозаларни қўллаш ёки шифокор билан маслаҳатлашиш лозим.\n2 ёшгача бўлган болаларда Лидокаин аэрозоль, препарат билан намланган пахтали тампон ёрдамида қўллаш тавсия этилади.\nБошқа дори воситалари ва Лидокаин аэрозоль препарати\nСиз қабул қилаётган, яқинда қабул қилган ёки кейинчалик қабул қилишни режалаштирган ҳар қандай дори воситалари ҳақида шифокорингизга ёки фармацевтга хабар беринг.\nАгар Сиз аритмияга қарши препаратларни қабул қилаётган бўлсангиз, лидокаинни эҳтиёткорлик билан қўллаш лозим, шунинг учун Сиз қандай препаратларни қабул қилаётганлигингиз ёки яқинда қабул қилганлигингиз ҳақида даволовчи шифокорингизга хабар беринг.\nЛидокаин аэрозоль препаратини тўғри қўлланилганида дориларнинг ўзаро таъсири кутилмайди.\nАгар Сиз ҳомиладор бўлсангиз, бола эмизсангиз, ҳомиладорман деб тахмин қилсангиз ёки ҳомиладор бўлишни режалаштирсангиз, бу хақида даволовчи шифокорингизга хабар беринг.\nЛидокаин узоқ вақт давомида қўлланилиб келмоқда ва соғлиққа зарарли таъсири аниқланмаган.\nХавфсизроқ препарат бўлмаганида, Лидокаинни ҳомиладорлик вақтида қўллаш мумкин.\nЛидокаин кўкрак сути билан ажралади, аммо одатдаги терапевтик дозалар қўлланилганидан кейин, унинг кўкрак сути билан ажраладиган миқдори эмизикли болага бирон-бир зарар етказиши учун жуда кам бўлади.\nАгар Сиз ҳомиладор бўлсангиз ёки эмизсангиз, ҳар қандай дори воситасини қабул қилишдан олдин шифокор ёки фармацевт билан маслаҳаташинг.\nМаҳаллий оғриқсизлантирувчи воситалар дозага боғлиқ равишда, жуда кам ҳолларда нерв тизими томонидан ножўя самаралар чақириши мумкин ва шу тариқа, транспорт воситаларини бошқариш ва механизмлар билан ишлаш қобилиятига таъсир қилиши мумкин.\nЛидокаин аэрозолни ҳар доим шифокор кўрсатмаларига мувофиқ қўлланг. Саволлар пайдо бўлганида шифокор ёки фармацевтга мурожаат этинг.\nОдатда клапанга 1-3 марта босиш етарли бўлади. Маҳаллий оғриқсизлантирувчи самараси 1 минут давомида ривожланади ва 5-6 минут сақланади. Увишиш 15 минут давомида ҳис этилиши мумкин. Аэрозолни кўзларга тушишидан сақланинг.\nАгар Сизда ушбу препаратни қўллаш бўйича қўшимча саволлар туғилса, шифокорга ёки фармацевтга хабар беринг.\nТиббиётда қўлланганида бўлиши мумкин бўлган ножўя самаралари\nБарча дори воситалари каби, ушбу препарат ҳам ножўя реакциялар чақириши мумкин, лекин улар ҳаммада пациентларда пайдо бўлавермайди.\nАэрозолни ҳаддан ташқари кўп миқдорда қўлланилганида ёки аллергияда аллергик реакциялар ёки бутун организм томонидан ножўя самаралар пайдо бўлиши мумкин. Агар Сизда қуйида келтирилган ножўя самаралардан биронтаси ривожланса, дарҳол даволовчи шифокорингизга хабар беринг:\nЖуда кам ҳолларда (10000 пациентдан 1 тадан камроқ учрайди):\nЭшакеми; лаблар, оғиз ёки томоқни шиши, бу нафас олишни ёки ютишни қийинлашишига олиб келиши мумкин; бронхлар спазми; энг оғир ҳолатларда – юқори сезувчанлик реакциялари.\nАсабийлик, бош айланиши, уйқучанлик, тиришишлар, хушдан кетиш, нафас мушаклари фалажи.\nАртериал босимни пасайиши, юрак қисқаришлари тез-тезлигини секинлашиши, юракни тўхташи.\nОдатда ножўя самаралар оғир бўлмайди ва препаратни қўлланилган соҳада пайдо бўлади.\nАэрозолни пуркаш вақтида кучсиз санчишни ҳис қилиш, у препаратнинг таъсири ривожланганидан кейин (1 минут давомида) ўтиб кетади. Ўтувчан шиш, терини қизариши ва сезувчанликни бузилиши препаратни пуркаш жойида ривожланиши мумкин. Аэрозолни томоқда қўлланилганида томоқда ўтувчан оғриқ, товушни бўғилиши ёки вақтинча товушни йўқолиши ривожланиши мумкин.\nҲар қандай ножўя самаралар, шу жумладан ушбу йўриқномада кўрсатилмаган ножўя самаралар аниқланганида, илтимос, шифокорга ёки фармацевтга мурожаат этинг.\nСизнинг хабарларингиз туфайли, Сиз бу препаратнинг хавфсизлиги хақида қўшимча маълумот олишингиз мумкин.\nЛидокаин аэрозоль препарати қандай сақлаш керак\n15-25оС ҳароратда сақлансин.\nЎрамида кўрсатилган яроқлилик муддати ўтганидан кейин препарат ишлатилмасин. Яроқлилик муддатининг ўтиш санаси кўрсатилган ойнинг охирги куни ҳисобланади.\nАгар Сиз препаратнинг сифатини ўзгариш аломатларини аниқласангиз, Лидокаин аэрозолини ишлатманг.\nЛидокаин аэрозоль препарати нималарни сақлайди\n3,80 г лидокаин бир флаконда. 4,8 мг лидокаин бир дозада (клапанга бир марта босиш).\nэтанол (96%), пропиленгликоль, ялпиз мойи.\nЛидокаин аэрозоль препаратининг ташқи кўриниши ва ўрам ичидагиси\nРангсиз, ўзига хос ялпиз ҳидли спиртли эритма.\n38 г дан пурковчи бошчали дозаловчи насос билан таъминланган, сиғими 50 мл бўлган жигарранг шиша флаконда. Флакон қўллаш бўйича йўриқномаси билан картон қутида.


Qalampir.uz - Пластик жарроҳлар энг идеал чеҳрали актёрлар номини ошкор этишди\nПластик жарроҳлар энг идеал чеҳрали актёрлар номини ошкор этишди\n11:27, 31.07.2017 Кино\nЭнг кўркам кўринишга эга эркак сифатида экспертлар актёр Жорж Клунини эътироф этишди.\nОдатда фильм ва сериалларда чиққан актёрлар кўркам кўринишга эга бўлади. Балки бунга гримм орқали эришилар. Ахир, сир эмас, кино суратга олиш жараёнида ҳар бир актёр ва актрисаларнинг юзларига махсус косметик бўёқлар суртилади. Буни қарангки, АҚШлик пластик жарроҳлар гриммсиз ҳам кўркам чеҳрага эга бўлган актёрлар номини маълум қилишди. Улар ким дейсизми? Марҳамат, танишинг.\nРайан Гослинг. Экспертларнинг фикрича, канадалик актёр Райан Гослинг 87,48% лик идеал кўринишга эга. Жорий йилда Гослинг “Ла-ла-лэнд” фильмидаги ижроси учун “Олтин глобус” мукофотини қўлга киритган эди. Бироқ, актёрга мазкур рол учун “Оскар” мукофотини олиш насиб этмади. Аммо ҳали ҳаммаси олдинда.\nУилл Смит. Комик актёр, мусиқачи Уилл Смит эса пластик жарроҳларнинг фикрига кўра, 88,88% лик идеал юзга эга. Смит – вафодор турмуш ўртоқ ва меҳрибон ота. Сўнгги йилларда унинг фарзандлари отаси билан бирга ишлай бошлашди. Жумладан, Қизи Уиллоу Смит отаси билан бирга “Мен - афсона”, ўғли эса “Эрамиздан кейин” номли фильмларда суратга тушди.\nБрэд Питт. Ўзининг роллари ва ташқи кўриниши билан кўпчиликнинг қалбидан жой олган Брэд Питт Анжелина Жоли билан ажрашувидан сўнг ўзининг аввалги нуфузини бироз йўқотди. Бироқ, бу унинг идеал кўринишига салбий таъсир кўрсатмади. Экспертлар Бред Питтнинг идеал кўринишини 90,51%га лойиқ кўришди.\nЖорж Клуни. Энг кўркам кўринишга эга эркак сифатида экспертлар актёр Жорж Клунини эътироф этишди. Голливуд актёри 91,86% лик идеал қиёфага эга.\nТеглар:Райан Гослинг Уилл Смит Брэд Питт Жорж Клуни\nАҚШлик 755 дипломат Россияни тарк этади\n19:06, 17.07.2018 4 048\nИстеъдодидан “нархи” қиммат деб топилган актёрларни биласизми?\n19:54, 14.12.2017 4 317\nАнжелина Жоли банкротлик арафасидами?\n12:34, 06.09.2017 3 583\nҚайси юлдузлар учун бошқа давлатларга бориш тақиқланди?\n12:48, 14.08.2017 5 238\nҚайноқ хабарлар: Жорж Клуни суриялик болаларга пул ажратди, Ҳиндистонда укасига “ҳомиладор” бўлган чақалоқ туғилди\n09:53, 01.08.2017 3 968


МИЛЛИЙ ҚАДРИЯТЛАРИМИЗ ТИМСОЛИ Шунингдек\nГлавная / Шунингдек / МИЛЛИЙ ҚАДРИЯТЛАРИМИЗ ТИМСОЛИ\nМИЛЛИЙ ҚАДРИЯТЛАРИМИЗ ТИМСОЛИ\nНаврўз байрами аждодларимизнинг яратувчанлик, янгиланиш, меҳр-оқибат билан боғлиқ ҳаётбахш эзгу ниятларини ўзида мужассам этган умрибоқий қадриятларимиздандир.\nХалқ дилида бунёдкорлик, хайр-саховат тинчлик, табиатни ардоқлаш, ризқ-рўз баракасини тилаш каби туйғуларни жўш урдирган бу файзли шодиёна асрлар оша яшаб келмоқда.\nУлуғ бобокалонимиз, буюк аллома Абу Райҳон Беруний "Қадимги халқлардан қолган ёдгорликлар" асарида қуёш йили ҳисобида йилнинг биринчи ойи деб саналган Фарвардин ойи тўғрисида сўзлаб: "Бу ойнинг биринчи куни Наврўздир" дейди. Наврўз йилнинг биринчи куни бўлиб, унинг форсча номи ҳам шу маънони англатади.\nҚадим-қадимдан Наврўз Шарқ халқларининг энг севимли байрамларидан бири бўлиб келган.\nЎша куни ҳатто уруш-жанжаллар ҳам тўхтаган, гина-кудуратлар унутилган, аразлашганлар ярашган. Ҳукмдорлар эл ичидаги энг муносиб кишиларни сийлаб, тақдирлашган, айрим маҳбусларнинг гуноҳидан кечиб, бағрикенглик қилишган.\nНаврўз инсонни табиатга яқинлаштирган. Қуёш айни ўша куни ҳаётбахш нурларини тик, яъни 90 даража бурчак ҳосил қилиб, сайёрамизнинг қоқ белига - экваторга йўналтирган. Шу дақиқадан бошлаб, кеча-кундуз тенглашади. Бу Наврўзнинг илк ва қутлуқ қадами бўлиб, шу кундан эътиборан бободеҳқонлар қадрдон даласига ошиқишади, чор-атроф илиқ тафтда яшил либосга буркана бошлайди.\nНаврўзнинг қадимий илдизлари милоддан аввалги икки мингинчи йилларга бориб тақалади. "Авесто"да келтирилишича, Наврўзнинг қувонч ва шодлик рамзига айланиши қавм ва қабилалар ўртасида табиатга, унинг яратувчилик кучларига, шунингдек, сув, олов, ҳаво, тупроққа ўхшаш мавжуд унсурларига сиғиниш палласига тўғри келади.\nҚадимий одатларга кўра байрам дастурхонида етти "шин" яъни "ш" ҳарфи билан бошланадиган етти хил неъмат: шакар, шарбат, шинни, шароб, шир(сут), шона (тароқ) ва шамнинг бўлиши шарт ҳисобланган. Шам зулмат ва ёвузлик кушандаси саналган.\nБаҳор байрами турли халқларда ҳар-хил шакл ва турли номлар билан аталган. Масалан японларда - "Риссон", Хитойда "Чунpпзе", славян халқларида - "Масленница", Марказий ва Ўрта Осиё халқларида эса "Наврўз" ёки "Йил боши" деб ном олган.\nМумтоз адабиётимиз вакиллари, улуғ шоир ва ёзувчилар ҳам Наврўз, баҳорга гўзал назмий таъриф берганлар.\nШу ўринда ҳазрат Алишер Навоийнинг\nкаби сатрлари, Муҳаммад Ризо Огаҳийнинг\nсингари байтларини ёдга олар эканмиз, бу муборак айём азал-азалдан эзгуллик тимсоли сифатида ардоқланганига амин бўламиз.\nИстиқлол йилларида барча соҳаларда бўлгани каби юртимиз маданий-маънавий ҳаётида ҳам жуда катта ўзгаришлар юз бермоқда. Ҳали собиқ шўро ҳукумати даврида Ўзбекистон Республикаси Биринчи Президенти Ислом Каримовнинг 1990 йил 3 майдаги Фармони билан 21 март - мамлакатимизда Наврўзнинг умумхалқ байрами ва дам олиш куни деб эълон қилиниши тарихий воқеа бўлган эди. Бу қадриятларимизни тиклаш йўлидаги дадил қадам бўлди.\nФақат бугина эмас. Наврўз умум жаҳон байрами сифатида ҳам тан олинди.\n2009 йилда ЮНЕСКО томонидан Наврўз инсониятнинг номоддий маданият мероси рўйхатига киритилди. Зеро, Наврўз байрами элимизда ободлик, тинч-тотувлик, миллатлараро аҳиллик, бағрикенглик рамзи, қалбларимизда эзгулик уйғотадиган ҳақиқий шарқона байрамдир.\nНаврўз қут-барака, ризқ-рўз, яхшиликка хизмат қилувчи урф-одатлар ва анъаналарни ўзида жам этган.\nКўнгилочар сайллар, турли халқ ўйинлари, спорт мусобақалари, ашула ва рақслар, сумалак базмлари, завқ-шавққа тўла томошалардан ташқари Наврўз кунлари кексалар, беморлар ҳолидан хабар олиш, хайр-саховат тадбирлари ўтказиш, ўтганлар хотирасини ёдлаш, кўча-майдонлар, қабристонларни ободонлаштириш каби ишлар ҳам ўзаро ҳамжиҳатликни, ўзаро меҳр-оқибатни мустаҳкамлашга хизмат қилади.\nБир сўз билан айтганда Наврўз - миллат, қадрият ва анъаналаримиз тимсоли, янгиланиш, яшариш айёмидир.


Volvo компанияси автопилотли автомобиль яратди 1-08-2021, 16:23 | Zamin.uz\n11:24 / 21.02.2015\nШвециянинг автомобиль ишлаб чиқарувчи Volvo компанияси автопилотли машиналарни серияли ишлаб чиқаришни йўлга қўйиш учун барча технологиялар зарур ҳолатга келтирилганини маълум қилди, деб ёзади «Vestifinance.ru».\nКомпания расмий баёнотида айтилишича, муҳандислар «ишлаб чиқарилиш учун тайёр мустақил ҳаракатланадиган модул»ни яратган. У маълумотларга ишлов берадиган булутли тизимга эга кўп миқдордаги сенсорлардан фойдаланади. Бундан ташқари, машина кўплаб датчиклар билан жиҳозланади.\nСенсорлардан олинадиган барча маълумотлар ҳисоблаш марказига жўнатилади ҳамда доимий равишда GPS сигналлари ва уч ўлчамли харита маълумотлари билан қиёсланади. Булутли тизим ушбу маълумотларнинг барчасини йўл ҳаракатини бошқариш пунктларига жўнатади. Натижада машинага тирбандликлар ҳақида маълумотлат келиб тушади.\nМанба: www.daryo.uz “Замин” янгиликларини “Twitter”да кузатиб боринг\nЯнгиликлар » Авто » Volvo компанияси автопилотли автомобиль яратди


Ўқитувчилар илк марта давлат тилини билиши бўйича тест топширмоқда - zarnews.uz\nЎқитувчилар илк марта давлат тилини билиши бўйича тест топширмоқда\nПрезидентимизнинг таълим сифатини оширишга доир топшириқлари асосида Сирдарё вилояти халқ таълими бошқарув органлари ходимлари, методистлар ва мактаб ўқитувчиларининг менежерлик, тегишли фан ва давлат тили бўйича билимларини аниқлаш мақсадида тест синовларига старт берилди, дея хабар бермоқда Халқ таълими вазирлиги матбуот хизмати.\nТест синовлари Гулистон шаҳрининг “Алпомиш” спорт мажмуасида график асосида 3 сменада ўтказилмоқда. Ҳар бир сменага 600 нафар ўқитувчилар қамраб олинди.\nЎқитувчилар 30 та ўз мутахассислигига яқин бўлган фандан ва 20 та давлат тили бўйича тестларни 2 соат мобайнида ечиши керак.\nТест синовларини жорий йилнинг 13 октябрь куни якунлаш ва ушбу жараёнга Сирдарё вилояти халқ таълими тизимида фаолият юритаётган 12500 дан ортиқ ўқитувчи ва ходимларнинг барчасини қамраб олиш кўзда тутилган.\nШуни таъкидлаш лозимки, мамлакатимизнинг бошқа ҳудудларида фаолият юритаётган халқ тизими ходимларини ҳам босқичма-босқич тест синовларидан ўтказиш режалаштирилган.\nАҚШнинг Миннеаполис шаҳрида йирик норозилик намойишлари бўлиб ўтмоқда\nБулунғурда замонавий хусусий мактаб қуриляпти\nДоривор ўсимликлар билан даволанамиз


Каналларга оқизилаётган канализация — Huquq\nHome / / Каналларга оқизилаётган канализация\nКаналларга оқизилаётган канализация\n11.04.2019\t, Жараён 529\nБектемир туманида экология масаласига муносабат қандай?\nБугунги кунда аҳоли пунктлари, хусусан, шаҳарларни канализация тизимисиз тасаввур этиш қийин. Мазкур тизимдан фойдаланувчилар сони ҳам йилдан-йилга ортиб бормоқда. Тармоқнинг одамлар учун яратаётган қулайликлари ҳам барчамизга аён. Аммо бунинг иккинчи томони ҳам бўлиб, у ҳам бўлса, агар ифлосланган сув босқичма-босқич тозаланиб, кейин ҳавзаларга чиқарилмаса, тузатиб бўлмас оқибатларга олиб келиши мумкин. Зеро, тозаланмасдан табиатга чиқариб ташланган сув экологик инқирозни кучайтириб, инсонлар ҳаёти, соғлиғига салбий таъсир кўрсатади.\nАйни вақтда мамлакатимизда бу тизим қандай аҳволда? Бош прокуратурадан олинган маълумотларга кўра, республикамизда оқова сув хизматлари мавжуд шаҳар ва посёлкалардаги аҳоли сони 9,6 миллион нафарни ташкил этади. Бироқ улардан 3,8 миллион нафаригина оқова сув тармоқларига уланган, холос. Республикада мавжуд 71 та оқова сув тозалаш иншоотларидан 56 таси эса таъмирталаб ҳолатда. Улар айни пайтда ўртача 63 фоиз қувват билан ишламоқда. Оқова сув коллекторлари ва тармоқларининг 27 фоизи эскирган ва авария ҳолатда. Айниқса, Хоразм, Жиззах ва Қашқадарё вилоятларида бу тизимни қайта реконструкция қилиш талаб этилади. Афсусланарлиси, «Сувоқова» корхоналарига қарашли оқова сув иншоотларида сувни тозалаш сифати давлат стандарти талабларига жавоб бермайди. Мисол учун, 1978 йилда ишга туширилган Урганч шаҳар оқова сув тозалаш иншооти 49,3 фоиз қувват билан ишламоқда. Иншоот умуман яроқсиз. Оқова сув тозалаш иншоотининг лойиҳавий қуввати суткасига 3 690 минг метр кубни, ҳақиқатда тозаланаётган оқова сув суткасига 2 328 минг метр кубни ташкил этади.\nСув таъминоти корхоналари бир неча йиллардан буён ўз фаолиятларини зарар билан якунлайди. Аксарият сув таъминоти корхоналари мунтазам фойда кўрмаслиги натижасида зарар миқдори йилдан-йилга ўтаверади. Айниқса, Бухоро, Жиззах, Самарқанд, Сирдарё ва Тошкент вилоятларида бундай қарздорлик йил сайин ошиб бормоқда.\nЭътироф этиш керакки, Тошкент шаҳрида бу тизим бошқа ҳудудларга нисбатан самарали фаолият кўрсатяпти. Шаҳар оқова сув тармоқлари бошқармасидан олинган маълумотларга кўра, айни вақтда пойтахт аҳолисининг 90,1 фоизи марказлашган канализация тармоғидан фойдаланади. Сувсоз корхоналари томонидан бир кунда шаҳримиз аҳолисига 1,8 миллион метр куб сув жўнатилса, шундан 1,5 миллион метр куби канализация тармоқларига қайтиб тушади. Бу сувлар шаҳарда мавжуд 3 та, Салор, Бўзсув ва Бектемир оқова сувларни қайта ишлаш аэрация иншоотларида тозаланади.\n— Ўзбекистон Республикаси Президентининг 2010 йил 16 декабрдаги қарорига асосан Ислом тараққиёт банкининг инвестицияси иштирокида «Тошкент шаҳар канализация тармоқларини такомиллаштириш» лойиҳаси доирасида реконструкция ишлари учун маблағ ажратилиб, 2013-2017 йилларда реконструкция ишлари амалга оширилди, — дейди Тошкент шаҳар оқова сув тармоқлари бошқармаси бош муҳандиси Абдуқодир Алимов. — Мазкур иншоотларнинг асосий ускуналари ҳамда механизмлари, яъни насос қурилмалари, ҳаво ҳайдаш агрегатлари, механик панжаралар, бирламчи ва иккиламчи тиндиргичлар учун қуйқани йиғиш ва тортиш, аэрация тизимлари ва электр ускуналари алмаштирилди. Керакли техника воситалари харид қилинди. Кимёбактериологик лабораториялар мукаммал таъмирланиб, янги замонавий асбоб ва ускуналар билан таъминланди. Натижада канализация сувларини тозалаш ишлари янги босқичга кўтарилиб, улар хавфсиз ҳолатга келтирилмоқда ва сув ҳавзаларига чиқарилмоқда.\nТаъкидлаш жоизки, оқова сувлар аэрация иншоотларида 70-80 фоизгача тозаланади. Бош муҳандиснинг эътироф этишича, тозаланган сув қишлоқ хўжалигида фойдаланиш учун яроқли ҳолатга келтирилар, унда ҳатто балиқ ҳам бемалол яшар экан. Аммо кейинги йилларда Бектемир тумани ва унга чегарадош бўлган Зангиота туманининг Хонобод қишлоғи аҳолиси айни Бектемир оқова сувларни тозалаш иншооти фаолиятидан норози бўлмоқда. Уларнинг таъкидлашича, вақти-вақти билан ушбу иншоотдан атмосферага чиқаётган бадбўй ҳидга чидаб бўлмайди. Ушбу ёқимсиз ҳид атрофга тарқалиб, мазкур ҳудудда жойлашган Республика шошилинч тиббий ёрдам илмий марказининг Тошкент вилоят филиалида даволанаётган беморларга ҳам салбий таъсир кўрсатмоқда.\n— Деярли ҳар куни кечки пайт жуда қўланса, қўпол бўлса ҳам айтиш керак, нажас ҳиди анқиб, бутун ҳудуд бўйлаб тарқалади, — дейди шу ерда яшовчи фуқаро Шукур Усмонов. — Бу ҳид уйларга ҳам кириб, ўтириб қолади. Эшик ва деразаларни очай, десангиз, ундан янада кўпроқ «баҳраманд» бўласиз. Шунинг учун ҳам хоналаримизни тонггача шамоллатишнинг иложи йўқ. Атрофда яшаётган аҳоли бир неча йилдан буён бу ёқимсиз ҳиддан нафас олишга мажбур бўляпти.\nМазкур муаммо бўйича яна Абдуқодир Алимовга мурожаат қилдик.\n— Аҳоли ҳақли эътироз билдирмоқда. Муаммонинг илдизи қаерда эканлигига ойдинлик киритадиган бўлсак, кейинги йилларда мазкур ҳудудда тадбиркорлик субъектлари томонидан бир нечта йирик ишлаб чиқариш корхоналари қурилиб, фаолият бошлаган. Уларнинг ишлаб чиқариш ҳажми катта. Тегишли қонун ва қонуности ҳужжатларига кўра, оқова сувни тиндирмасдан, канализацияга оқизиб юбориш мумкин эмас. Шу сабабли, ҳудудда фаолият юритаётган ҳар бир корхонада оқова сувларни тиндириш учун махсус ҳовузлар бўлиб, чиқинди сувлар мазкур жойга йиғилади. Тўлгандан сўнг чўкмаси қолади, суви эса канализацияга оқизилади. Ҳовузлар чиқинди сувларга тўлгунга қадар орадан бир неча кун ўтади. Шу даврда чиқиндилар ачиб-чириб, бадбўй ҳид таратадиган даражага келади ва канализация қувурлари орқали оқиб, сувни тозалаш иншоотларига (сувни техник тозалаш ҳовузлари) тушади. Ана шу пайтда аҳолининг норозилигига сабаб бўлаётган бадбўй ҳид атрофга таралади. Корхоналар шу сувларни ҳидланиб, сасиб қолгунча ушлаб турмасдан, уларга тез-тез ишлов бериб, канализацияга ташлаб туришганида, бу муаммо ечимини топган бўларди. Агар бу ҳид Бектемир оқова сувларни қайта ишлаш аэрация иншоотлари томонидан йўл қўйилаётган камчиликлар боис чиқаётган бўлганида эди, кун мобайнида таралиб турарди. Чунки биз тозалаб, зарарсизлантирган иккиламчи сувлар узлуксиз равишда Чирчиқ дарёсига чиқариб қўйилган. Бундай бадбўй ҳид нима учун Салор ёки Бўзсув аэрация иншоотларида йўқ? Боиси, уларга келадиган оқоваларда бир неча кун ҳовузда қолиб, ҳидланиб кетган сувларнинг миқдори жуда кам.\nТошкент шаҳар оқова сув тармоқлари бошқармасининг маълумотларига кўра, Ўзбекистон Республикасининг «Сув ва сувдан фойдаланиш тўғрисида»ги Қонунига мувофиқ, сув объектларига оқинди сувларни оқизишга сув объекти таркибидаги ифлословчи моддаларнинг белгилаб қўйилган меъёрлардан ошиб кетишига йўл қўймаслик шарти билан, шунингдек, сувдан фойдаланувчи ҳамда сув истеъмолчиси бундай оқинди сувларни экология ва атроф-муҳитни муҳофаза қилиш ва санитария назорати органлари томонидан белгилаб қўйилган даражага етказиб тозалаб бериши шарти билангина йўл қўйилиши белгиланган. Яъни, ишлаб чиқарувчи корхоналар заҳарли кимёвий моддалар, буёқ билан ифлослантирилган оқова сувларни бирламчи тозалашдан ўтказгандан сўнггина, канализация қувурларига ташлашлари шарт. Ушбу оддий қоидаларга риоя этиш атроф-муҳитни тоза сақлаш, инсоннинг бебаҳо бойлиги — соғлиғини асраш учун жуда муҳим. Афсуски, кимёвий моддалар билан ишловчи корхоналарнинг аксарияти бу жараённи амалга оширишдан кўра, белгиланган компенсацияни (жарима) тўлашни афзал билмоқда. Улар экология ва атроф-муҳитни муҳофаза қилиш ва санитария назорати органлари томонидан белгиланган компенсация пулларини тўлаб, чиқинди сувларини бемалол канализацияга оқизиб юбормоқда. Аэрация иншоотларида эса сувни кимёвий моддалардан тозалаш технологиялари мавжуд эмас.\nАйни вақтда Бектемир туманида фаолият олиб бораётган бир нечта йирик корхонада ана шундай ҳолатларга йўл қўйилмоқда. Жумладан, ҳудуддаги республикамизда машҳур бўлган, мева-сабзавотларни қайта ишлаб, турли шарбатлар ҳамда қуритилган сабзавотлар ишлаб чиқарувчи «Intersok» масъулияти чекланган жамиятида юқорида таъкидланганидек, оқова сув таркибидаги кимёвий моддаларни ушлаб қолувчи мослама йўқ. Ачинарлиси, бу корхона ишлаб чиқаришдан чиқаётган маиший оқова сувларнинг бир қисмини зарарсизлантирмасдан, Чирчиқ дарёсига йўналтириб қўйган. Пластмасса маҳсулотлари ишлаб чиқарувчи «Toshkent plast polimer» МЧЖда ҳам оқова сув таркибидаги оғир ва кимёвий моддалар ушлаб қолинмайди. Бу ерда ҳам ишлаб чиқаришдан чиққан маиший сувлар зарарсизлантирилмасдан, Чирчиқ дарёсига йўналтириб қўйилган. Шунингдек, ушбу ҳудудда фаолият олиб бораётган паррандаларни сўйиш кушхонаси «Best poltry» МЧЖ, иккиламчи пластмасса маҳсулотларини қайта ишловчи «Dipromus» МЧЖ, чиқинди қоғозларни қайта ишлайдиган «Нафис қоғоз» МЧЖ, колбаса ва пишлоқ маҳсулотлари ишлаб чиқаришга ихтисослашган «Ихлос келажак» МЧЖ ҳамда автомобиллар учун эҳтиёт қисмлар ишлаб чиқарувчи «KIK» МЧЖда ҳам ўзларидан чиқаётган оқинди сувлардаги кимёвий моддаларни ушлаб қолувчи мосламалар йўқ.\n— Айниқса, «Intersok» МЧЖга қарашли пиёзни қайта ишлаб, қуритадиган цехдан чиқадиган оқинди сувнинг тозаланмасдан, канализацияга оқизилиши оқибатида бундай сувларни тозалашда фойдаланадиган бактериологик микроорганизмлар ҳам нобуд бўлмоқда, — дейди Бектемир оқова сувларни тозалаш иншооти бош муҳандиси Абдулазиз Жакиев. — Шу билан бирга, аксарият аҳоли канализация хизматидан тўғри фойдаланишни ҳам билмайди. Кўп ҳолларда канализация қувурларидан йирик, қаттиқ буюмлар, сўйилган ҳайвонларнинг ичаклари ва бошқа чиқиндилар оқиб келади. Буларнинг барчаси иншоотимизда ишлаб турган нозик механизмларга ўралиб қолиб, уни ишдан чиқаради.\nГувоҳи бўлганингиздек, мазкур корхоналардан чиқаётган маиший оқова сувлардаги кимёвий моддалар тозаланмасдан, Чирчиқ дарёси сувларига қўшилиб кетмоқда. Бошланиши пурвиқор тоғларга бориб тақаладиган Чирчиқ дарёси эса республикамизни сув билан таъминлайдиган асосий дарёлардан бири Сирдарёга бориб қуйилади. Жараён шу тариқа давом этаверса, келажакда сув ҳавзаларимизнинг тақдири нима бўлади?\n— Бундан 15-20 йил аввал Чирчиқ дарёсида балиқлар кўп бўларди, — дейди дарёга яқин ҳудудда яшовчи фуқаро Тоир Бобомуҳаммедов. — Дарёда лаққа, сазан, дўнгпешона каби кўплаб балиқ турлари борлигига гувоҳ бўлганмиз. Табиати ҳам хилма-хил, мавсумга қараб бу ерда турли ноёб қушларни учратардик. Афсуски, сув ифлосланиб кетгандан кейин қушлар ҳам келмай қўйди. Айни пайтда сувда ҳатто балиқ чавоғини ҳам учратмайсиз. Дарё сувида чўмилишга ҳам кўнгил тортмайди. Агар шундай давом этаверса, яна бир неча йиллардан кейин Чирчиқ дарёсидан фақат чиқинди сув оқишини тасаввур қилиш қийин эмас.\nЎтган давр мобайнида Тошкент шаҳридан оқиб ўтадиган каналлар ва уларнинг қирғоқ атрофини чиқиндилардан тозалаб, сўлим гўшага айлантиришга алоҳида эътибор қаратилди. Бу борада махсус «Йўл харитаси» ҳам ишлаб чиқилди ва каналлар қирғоғига туташ ҳудудларни ободонлаштириш, санитария ҳолатини яхшилаш ишлари уюшқоқлик билан ташкил этилди. Бироқ, Чирчиқ дарёси бундай ислоҳотлардан четда қолаётгани афсусланарли ҳолдир.\nДавлатимиз томонидан тадбиркорларга катта имконият ва имтиёзлар яратилмоқда. Бунга жавобан улар ҳам маҳсулот ишлаб чиқаришни йўлга қўйиб, фуқароларимизни иш билан таъминламоқдалар, белгиланган солиқларни тўлаб, давлат бюджетига фойда келтиришяпти. Уддасини қилиб, маҳсулот экспортини йўлга қўйганлари эса юртимизга қўшимча валюта олиб келмоқда. Аммо масаланинг иккинчи томони ҳам бор, яъни ишлаб чиқариш билан табиат доимо ёнма-ён туради. Бирига ён босилса, иккинчиси зарар кўра бошлайди. Шу боис ҳам, тарозининг иккала палласини доимо тенг ушлашга ҳаракат қилиш керак. Мамлакатимизда мазкур мувозанатни ушлаб туриш учун керакли қонун ҳужжатлари қабул қилинган. Фақатгина тадбиркорлар уларнинг ижросига панжа орасидан қарамасдан, икки томонга ҳам бир хил муносабатда бўлиб, фаолият юритсалар, юрт келажагига бефарқ бўлмаётганликларини исботлаган бўлардилар. Аксинча, фойдани «чўнтак»ка солиб, зарарларини «парда» билан тўсаверсалар, йилдан-йилга турли табиат муаммоларига дуч келаверамиз.


Аммо футбол ўйинига билетлар савдосида янги унсур ҳам қўшилдики, бу хақда сўз юритмаса бўлмайди: муаммога Гулнора Каримованинг жалб қилиниши! Менимча бу яхши ўзгариш ва бу омилдан кенгроқ фойдаланишга ҳаркат қилишимиз лозим. Аммо олдин билетлар масаласидан бошласак.\nБилетларни сотиш учун маъсул бўлган кишилар (балки маъмурият/раҳбарлари билан келишган холда) билетларни касса орқали эмас шундоқ кассанинг олдида “қўлдан” сотадиган кишиларга кичкина қўшимча бадал эвазига улгуржи пуллашади.\nБу “кичкина бадал” концерт бераётган санъаткорнинг машхурлигига қараб баъзан билет нархининг 10%дан 25%гача миқдорини ташкил қилиши мумкин. Аммо шу тариқа бир неча бор қўлдан қўлга ўтиб шинавандага етиб борган билетнинг нархи баъзан билетда кўрсатилган нархдан ўн баробар юқори бўлиб кетиши хам мумкин.\nЎФФ (Ўзбекистон Футбол Федерацияси) ҳам бир нечта билетни кассадан сотиб қолганини “Ўзбек Наво” методи билан сотишни режалаштирган. Мухлислар эса бунга рози бўлмасдан кассалар олдида тартибсизлик келтириб чиқаришган. Доимгидек оддий халқни талаш жараёни “омон”чиларнинг ишқибозларни дубинкалар ёрдамида калтаклаши билан тугаган.\n“Ўзбек Наво” концертлари муҳлисларидан фарқли ўлароқ футбол ишқибозлари бу муаммога Гулнора Каримовани ҳам аралаштиришга эришишди. Бир неча кундан бери twitterда давом этаётган ғавғога Гулнорани ҳам жалб қилиб ундан муаммони ечишда ёрдам сўрашди. Қойил азаматлар! (Сизларга пастроқда бир илтимосим ҳам бўлади.)\nГулнора ўзининг доимгидек русча акценти билан “харакат киламан” деб ёзди ва уч нуқта қўйгач “Инша’Аллах” калимасини қўшиб қўйди. “Ёпирай, бу ёғи қизиқ бўладиган кўринади. Отаси шакллантирган жамиятнинг жирканч иллатлари билан қизи қандай курашар экан, бир кўриб қўямиз… ИншаъАллох” дедим мен.\nХўш бу муаммони Гулнора қандай ечади? Пасспорт маълумотлари билан навбатга турилиб, ҳар бир автомобил заводдан харидор номига ёзилиб чиқарилиши иддао этиладиган авто салонларимизда харидордан“шакпа” олишни уддалайдиган жамият вакилларига қарши Гулнора нима қила оларди?\nМенимча фақат бир нарса қила олади – ўша билетфурушларга шерик бўлиб “доля”ни каттасини олади ва twitterда бу муаммоларга кўз юмадиган бўлади. Шундай қилганда ўзининг акценти билан “Ота-угил!” деган бўлардим. Балки хали шундай ҳам дерман? Кўрамиз…\nЭнди юқорида айтганимдек мени қойил қолдирган футбол ишқибозларига битта илтимос қилсам. Чилонзор дахаси 49 квартал 118 уйнинг 1 хонадонида бир танишим туради (ўзим тураман деёлмайманку ахир). Хуллас шу уйда канализацион стоякнинг ертўладаги бурама қисми бир неча йил олдин тиқилган.\nТанишим қўшнилари билан ЖЕКга кунда-кун ора мурожаат қилиб бу муаммони тўғирлаб беришни илтимос/талаб қилишади. Йилда икки марта пияниста сантехник келиб ертўлага кириб кетади ва бироздан шилта ахволда чиқиб “Всё, сделал!” деб бир шиша ароқни қўлтиққа уриб жуфтакни ростлайди. Аммо…\nИкки ҳафта ўтгач яна эски хаммом-эски тос. Сантехник кимни “сделать” қилгани маълум бўлади. Стояк қайта тиқилиб қолади ва юқоридаги хонадонлар канализацияга юбораётган чиқинди сувлар биринчи қаватдаги танишимнинг унитазидан тошиб чиқиб бутун уйга ёйилиб кетади.\nХуллас хонадонмас Ўзбекистоннинг кичик модели: юқоридагиларга ҳечам фарқи йўқ, энг пастдагилар ахлат (янада аниқроқ айтиш шартмас) ичида яшайди. Пияниста сантехникни гирбонидан олишса “Один я ничего не могу, тут надо всю систему менят!” деб қутилади… “Да насчет системи ты прав, ну и я ничего не могу!” дейди танишим.\nЯқинда ўша танишим одамлардан “Гулнора Исламовна Каримовага twitterда ёзсанг любой проблемангни тўғрлаб беради” деб эшитип қолиб тинкамни қуритяпти. Мен twitterдан фойдаланолмайман, сизлардан илтимос бу муаммомизга хам Гулноранинг аралашувини таъминлаб беринглар.\nКанализацияси тузалиб уйини ахлатлардан тозалаб олсак битта ошни ўша таншимникида бирга еймиз! Афсуски Гулнора аралашмаса каналицазия муаммомизнинг ечилишидан умид йўқ. Худди мамлакатдаги бошқа миллионлаб муаммолар сингари.\n“Яшасин хамма муаммоларни хал қила оладиган ягона шахс – Гулнора!” Ахир у шундай деб ўйлашимизни хохлаб ҳарақат қиляптику…\n« “Скрывается от меры пресечения…” Нуқтаи назар »


Russia - Russian opposition leader and anti-corruption blogger Alexei Navalny (L) and his brother and co-defendant Oleg attend a court hearing in Moscow December 30, 2014\nСуд Навальнийларни айбдор деб топди\nЗамоскворецкий туман суди шов-шув билан олиб борилган маҳкамага якун ясади ва Россия мухолифат лидери Алексей Навальнийга 3,5 йиллик шартли жазо тайинлади.\n“Ив Роше” ва “Кўп тармоқли процессинг компанияси” ширкатлари пул маблағларини ўзлаштирганликда айбланган Алексейнинг укаси Олег эса суд ҳукми билан 3,5 йиллик қамоқ жазосини олди ва суд залидаёқ ҳибсга олинди. Ундан ташқари, ака-ука Навальнийларнинг ҳар бирига давлат ҳисобига 500 минг рубл жарима тўлаш мажбурияти юкланди.\nУндан ташқари, судланганлар “Кўп тармоқли процессинг компанияси” ширкати фуқаролик даъвоси бўйича 4,4 миллион рубль жарима тўлаши лозим.\nСуд ҳукми устидан апелляция аризаси топширилди\nСуд залида бўлган гувоҳлар ижтимоий тармоқларда Алексей Навальнийнинг: “Уялмайсизми?! Сиз нега уни қамадингиз? Мени унданда қаттиқроқ жазолаш учунми?!” дея ҳукмдан норози бўлганини ёзмоқда.\nҲаво ҳарорати 16 даража совуқни кўрсатаётганига қарамасдан, Алексейни қўллаб-қувватлаган кўплаб одамлар йиғилди. Шунингдек, бу ерга ўзларини “Навальний рақиблари” деб таништирган бир гуруҳ одамлар келиб, провокациялар уюштиришга уринди.\nПолиция томонидан қаттиқ қўриқланаётган суд залидан чиққан Алексей Навальний йиғилганларга ҳукмни “маҳорат билан олиб борилаётган психологик босим”нинг бир тури, деб таъкидлади.\n- Мавжуд ҳукмлардан буниси энг разил ва жирканчдир! Биз кўряпмизки, ҳокимият ўз сиёсий рақибларини нафақат йўқ қилиш ва қамаш билан машғул. Бу одатий ҳол бўлиб қолган эди, биз улар одамларга мана шундай муносабатда эканини тушуниб турган эдик. Аммо, бу сафар улар сиёсий қаршилик кўрсатганларнинг қариндошларини махсус қийноққа солиб, йўқ қилаётганига гувоҳ бўлаяпмиз. Бу ҳокимият яшашга ҳақли эмас! – деди укаси ноҳақ қамоққа ташланганини гапирган Алексей Навальний.\nОлег Навальнийнинг ҳимоячилари Замоскворецкий туман суди ҳукмини “Навальнийнийни гаровга олиш” деб атади ва уни устидан шикоят тайёрлаб улгурганини маълум қилди.\n- Аслида биз бундай ҳукм чиқарилиши ва Олег Навальнийга 3,5 йил қамоқ жазоси тайинланишини кутмаган эдик. Олегнинг ҳимоячилари аллақачон қамоқ жазосини ўзгартириш тўғрисидаги шикоят аризаси билан мурожаат қилди, зеро бундай иқтисодий ишлар юзасидан одамларни қамоққа олиш мумкин эмас. Суд қонун бузилганини тан олса уни қўйиб юборишлари ҳам мумкин, - деди адвокат Ольга Михайлова.\nДавлат қораловчилари Навальнийларга олдин кўрилган “Кировлес” жиноий ишини ҳисобга олиб, 10 йиллик қамоқ жазоси тайинлашни суддан сўраган. Судланганлар ҳимоячилари жиноий иш кўплаб қонун бузилишлари билан олиб борилгани, бу босим унинг сиёсий фаолияти билан бевосита боғлиқ эканига жамоатчилик эътиборини қаратиб келди.\nАлексей укаси Олег билан хайрлашмоқда, 2014 йил, 30 декабр\nАйни пайтда, Франциянинг “Ив Роше” компанияси ички тафтиш ўтказиб, ака-ука Навальнийлар ширкатга зарар эмас, аксинча даромад келтиргани аниқлангани юзасидан расмий ҳужжатлар билан тергов ва судга мурожаат қилган эди.\nНавальний тарафдорлари Манежнаяга йиғилади\nАйтиш жоизки, бундан бир кун олдин суд ҳукм ўқиш маҳкамасини тўсатдан 15 январдан 30 декабрга кўчирди. “Интерфакс” хабарига кўра, бу ўзгаришни судья Елена Коробченко ака-ука Навальнийларга ҳукм тайёрлаб қўйилгани билан изоҳлаган.\nНавальний тарафдорлари 15 январда кўп минг кишилик намойиш ўтказишга тайёргарлик кўраётган эди. Суд ўз қарорини ўзгартириши муносабати билан Навальнийнинг Фейсбукдаги тарафдорларидан 4 минг киши 30 декабр кечки 19:00 да Кремлга яқин Манежная майдонида намойиш ўтказишга келишган.\nШунингдек, 30 декабр куни кечки пайт Россиянинг қатор марказий шаҳарларида Алексей Навальний олиб бораётган сиёсатни қўлловчилар “халқ йиғин”ларини уюштириши айтилмоқда. Суд қароридан норози бўлганлар ва мухолифат аъзолари Москва, Петербург, Воронеж, Архангельск, Саратов, Самара ва бошқа шаҳарларда акцияларга чиқишини маълум қилди: ижтимоий тармоқларда биргина Россия пойтахти кўчаларига 18 минг киши чиқиши айтилмоқда.\nНавальний - ҳукуматнинг ашаддий танқидчиси\nКузатувчилар Россия рублининг кейинги тақдири Навальнийга ўқилажак ҳукмга боғлиқлигини гапириб келаётган эди. Мутахассислар ички ва ташқи бизнес жамоаси Алексей Навальнийга ўқиладиган ҳукм мамлакатда бундан кейинги тадбиркорлик муҳитига жиддий таъсир ўтказишига ҳам эътибор қаратмоқда.\n2013 йилда Алексей Навальний Москва мэри лавозимига сайловларда иштирок этган ва 27 фоиз сайловчилар овозларини йиғиб, иккинчи ўринни эгаллаган.\nСиёсий ва жамоатчилик фаолияти билан кўплаб ҳукумат вакиллари кирдикорини фош этиб келаётган ва шахсан Владимир Путиннинг ғазабини қўзғаган блоггер Алексей Навальний охирги икки йилда ўндан ортиқ суд маҳкамаларига тортилди: уларнинг барчасида суд ҳакамлари мухолифатчига қўйилаётган арз-шикоятларни қаноатлантирди.\nНавальний бошчилигида унинг тарафдорлари бугунги кунда Россиядаги коррупцияга қарши қатор жамоатчилик лойиҳаларини амалга оширмоқда.\nЖумладан, "РосПил" – давлат тендерлари ва сотиб олиш жараёнида йўл қўйилаётган коррупция схемаларини фош этиш ва давлат пуллари ноқонуний ўзлаштирилишига қарши курашувчи лойиҳа; “РосЯма” – мамлакатдаги йўл қуриш ва уни қоплаш масаласида қўйилаётган хато ва камчиликларга қарши курашувчи интернет лойиҳа; “Добрая Машина пропаганды”( ДМП) ёки “Яхши ташвиқот Машинаси” орқали Навальний Россиядаги ҳукумат вакилларининг барча коррупция амалиётлари, ўғирликлари ва амалидан ўз манфаати йўлида суиистеъмол қилиш фактларини ёритишга уринади.\nСўнгги ярим йилда уй қамоғида қўлига электрон кузатув браслети тақилган Кремл танқидчиси Алексей Навальнийга ҳозиргача сиёсий фаолият билан шуғулланиш, Интернетдан фойдаланиш ва оммавий ахборот воситалари билан мулоқот қилиш тақиқланганича қолмоқда.


Фориш туманида ОИТСга қарши кураш қандай бўлмоқда? » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Фориш туманида ОИТСга қарши кураш қандай бўлмоқда?\nФориш туман ҳокимлиги катта мажлислар залида ОИТС инфекцияси тарқалишига қарши курашиш тадбирларини мувофиқлаштириш туман комиссиясининг йиғилиши бўлиб ўтди.\nЙиғилишни туман ҳокимининг ижтимоий ривожланиш, маънавий-маърифий ишлар бўйича ўринбосари Жаҳонгир Жиянов кириш сўзи билан очди.\nЙиғилишда вилоят ОИТСга қарши кураш маркази бош врачи, тиббиёт фанлари номзоди Нилуфар Асқарова «Ўзбекистон Республикаси Президентининг 2018 йил 22 июндаги «Одам иммунитет танқислиги вируси келтириб чиқарадиган касалликлар тарқалишига қарши курашиш ва шифохона ички инфекцияларини профилактика қилиш бўйича қўшимча чора-тадбирлар тўғрисида»ги ПҚ-3800-сонли қарори ижросини таъминлаш, ОИВ инфекцияси профилактикаси бўйича мавжуд муаммолар ва келгусидаги вазифалар тўғрисида» маъруза қилди.\nМаърузачи ОИВ/ОИТС инфекциясининг олдини олиш, унга чалинган беморларни тиббий-ижтимоий муҳофазалаш, аҳоли ўртасида санитария-гигиена маданиятини юксалтириш, ёшларни гиёҳвандлик ва бошқа иллатлар таъсиридан асраш лозимлиги ҳақида таъкидлаб ўтди. Барчани огоҳликка даъват этди.\nШундан сўнг туманда «Биз ОИТСни тўхтатамиз» деб номланган акция ташкил этилди. Акция доирасида тумандаги «Оқтепа», «Осмонсой», «Эгизбулоқ», «Оқтом» ва бошқа маҳаллаларда шу мавзуда давра суҳбатлари, турли маънавий тадбирлар ташкил этилди.


Тошкентдаги тунги клублар фоҳишаларнинг хуфия масканига айланган\n27 июн 2022, Тошкент вақти: 22:15\nТошкентда “қўшмачилар ва фоҳишалар маскани” бўлган тунги клубларни ёпиш сўралмоқда. Милицияга ишга кирмоқчи бўлган спортчи қиздан 2500 доллар талаб қилинди. Масжид яқинидаги жиноят кузатув камераси ёрдамида фош этилди. Жорий ҳафта матбуот шу каби воқеалар ҳақида хабар берди.\nТошкентда фаҳш масканига айланган тунги клубларни ёпиш таклиф этилди\nТошкент шаҳрида фаолият юритаётган тунги клублар қўшмачилар ва фоҳишаларнинг хуфия маскани бўлиб қолмоқда (“Ҳуррият”, 31 май). Газета мухбири шаҳардаги “Пандора”, “Легион”, “Ягуар” каби тунги клубларида ўтказган текширувларига таяниб шундай хулосага келган. Қайд этилишича, тунги клубларда ҳаёли дея мақталадиган айрим ўзбек қизлари иффат пардасига тупуриб, минг бир ҳунар кўрсатмоқда. “Клубда уч соатдан зиёдроқ вақтимни ўтказган бўлсам, шу вақт оралиғида кўп воқеалар гувоҳига айландим. Агарда уларни борича ёзадиган бўлсам, қалам учи синиб, қоғоз йиртилади”, дея таъкидлайди муаллиф. Мақолада айтилишича, бундай ҳол Чилонзор туманидаги “Дон”, “Динара”, “Black star”, Юнусобод туманидаги “Тет а тет”, “Релес”, Яшнобод туманидаги “777”, Мирзо Улуғбек туманидаги “Шамбала”, “Алис” каби тунги клубларга ҳам хос. Шу сабабли бу борада назоратни кучайтириб, фоҳишалик билан шуғулланаётган клублар фаолиятига чек қўйиш лозим.\n“Мушук ҳам текинга офтобга чиқмайди, ИИБга ишга кириш учун 2500 доллар берасиз!”\nНавоий вилояти йўл ҳаракати хавфсизлиги хизматининг собиқ ходими ички ишлар идорасига ишга кирмоқчи бўлган спортчи қиздан 2500 доллар пул талаб қилди (“Постда”, 27 май). Исми ошкор этилмаган собиқ ходим бугунги замонда мушук текинга офтобга чиқмаслиги, бу пулни бошқармадаги танишларига беришини айтган. Ҳужжатларини ИИБ кадрлар бўлимига топшириб, дастлабки имтиҳонларни топширган спортчи қиз дастлаб пора орқали бўлса-да, тезроқ ишга киришни мўлжаллаган. Кейинроқ ниятидан қайтиб, ҳуқуқ идорасига пул талаб қилинаётгани ҳақида хабар берган. ИИБнинг собиқ ходими талабгор спортчи қиздан пул олаётганда қўлга туширилган.\nМасжидга келган намозхоннинг машинасига ўғирлаб кетган шахслар қўлга олинди\nТошкент вилояти Зангиота туманидаги “Ҳамд” жоме масжидига келган Шокир Аҳмаджоновнинг “Спарк” машинаси ўғирлаб кетилган (“Ҳуқуқ”, 1 июнь). Айбдорларни топишда эса масжид ҳудудига ўрнатилган камера асқотган. Камера ёзувлари кўздан кечирилганда икки йигит калит танлаш йўли билан машинани очиб, олиб қочиб кетгани аниқланган. Маълум бўлишича, ушбу жиноятни 2000 йилда туғилган Абдусахий Султонов вояга етмаган укаси Абдусалом билан содир этган. Зангиота тумани прокурори Бахтиёр Бабаджановга кўра, кейинги пайтларда бир қатор жиноятлар кузатув камералари ёрдамида фош этилмоқда.


АҚШнинг Ироқдаги элчихонаси эълон қилишни режалаштирган ҳисоботда Ироқ ҳукумати танқид қилинади.\n13 май 2021, Тошкент вақти: 00:48\nУшбу ҳисоботда Ироқ бош вазири Нури ал-Маликий ҳукумати коррупция ботқоғига ботгани ва ўз сиёсий тарафдорларининг жавобгарликка тортилишига тўсқинлик қилгани ёзилади.\nАмериканинг “Эн-Пи-Ар” - Миллий жамоатчилик радиоси ҳисоботдан иқтибос келтириб, ал-Маликий ҳукумати ўз мулозимларининг жиноятларга қўл уришини тўхтата олмаётгани ва баъзи вазирлар ўзларининг сиёсий алоқалари туфайли жазосиз қолаётганини таъкидлади.\nРадио хабарида ҳисобот сиёсий жиҳатдан нозик экани, лекин махфий эмаслиги айтилади.\nАҚШ элчихонасининг айтишича, ҳисобот ҳозирча қоралама шаклда ва баъзи манбаларнинг қанчалик ишончлилиги борасида саволлар сақланиб қолмоқда.


Эквадорда самолёт ҳалокатга учради - xabar.uz\n08.04.2021 09:09 0 1247\nЭквадорнинг Гваяс провинциясида самолёт қулаб тушди. Бу ҳақда департаментнинг расмий Twitterдаги саҳифасига таяниб Мир24 хабар бермоқда.\nҚайд этилишича, самолёт Лаго Агриодан Гуаякилга парвоз қилаётган бўлган. Ҳалокат натижасида самолёт бортидаги барча олти киши — икки нафар учувчи ва тўрт йўловчи ҳалок бўлди.\nМаълумотларга кўра, маҳаллий полиция самолёт қулаши сабабларини ўрганишни бошлаган.\nЖамият 25/03, 20:03\nРоссия Ўзбекистон ва яна бешта давлат билан авиақатновларни тикламоқда\nХориж 22/03, 14:04\nТрамп Байденнинг трапда йиқилишини изоҳлади


Qalampir.uz - Ўзингдан чиққан балога... Дилшод Акромовни бегона ўлдирмаган\nЎзингдан чиққан балога... Дилшод Акромовни бегона ўлдирмаган\n18:54, 08.08.2018 Жамият\n“Qalampir.uz” ушбу жиноят ишига оид айрим маълумотларни аниқлади.\nХабарингиз бор, Ўзбекистон Республикаси Ички ишлар вазирлиги Патруль-пост хизмати ва жамоат тартибини сақлаш бош бошқармаси бошлиғи Дилшод Акромов 4 август куни иш жойида ўлдириб кетилган эди. 39 ёшли Дилшод Акромов қотиллик қурбони бўлганидан сўнг, унинг идораси ёқиб юборилган. Марҳум куйиш тан жароҳатини ҳам олган.\nБироз аввал, ушбу қотилликни содир этганликда гумонланаётган ИИВнинг бошқа ходими – Тошкент шаҳар ИИББ ҲПБ катта инспектори Р.Абдуллаев эҳтиёт чораси сифатида ҳибсга олингани ҳақида хабар берган эдик.\n“Qalampir.uz” ушбу жиноят ишига оид айрим маълумотларни аниқлади. ИИВ тизимидаги шахсий манбаларимизнинг маълум қилишича, Дилшод Акромов июль ойида Ички ишлар вазирлиги Патруль-пост хизмати ва жамоат тартибини сақлаш бош бошқармаси бошлиғи лавозимига тайинлангунига Р.Абдуллаев билан бирга Тошкент шаҳар ИИББ ҲПБда фаолият юритган. Уларни таниган-билганлар, жуда яқин дўст, устоз-шогирд бўлганини айтади. Марҳум Акромов ва гумонланувчи Абдуллаев ўртасида 6 ёш фарқ бўлган.\nЭслатиб ўтамиз, Р.Абдуллаев эса 1985 йилда туғилган. ИИВ тизимида 2009 йилдан фаолият олиб борган.\nТеглар:Дилшод Акромов Жиноят\nЎзбекистонда интернет тезлиги ошганмиш! Биз сезмадик, сиз-чи?\n11:33, 15.11.2018 13 527\n11:47, 13.11.2018 15 889\n09:48, 12.11.2018 12 085\n09:07, 09.11.2018 4 073\n12:31, 02.11.2018 11 155


Ўрта бизнесга ҚҚС бўйича имтиёз тақдим этилмайди — Review.uz\nИлгари хабар қилганимиздек, ҚҲТБТ порталида Президентнинг «Ўрта бизнесни рағбатлантириш чора-тадбирлари тўғрисида»ги қарори лойиҳаси эълон қилинган эди. Шу кунлар ичида билдирилган фикр-мулоҳазаларни ҳисобга олган ҳолда Солиқ кодексининг янги таҳририга кўра тузатиш киритилган лойиҳа порталда эълон қилинди.\nХусусан, молия вазири ўринбосари Дилшод Султоновнинг фикрича, ҚҚС занжирини тўлақонли таъминлаш учун уни барча иштирокчилар тўлаши зарур, чунки узилиш кейинги бўғиннинг солиқ юкини оширади. Ушбу бўғин корхоналари учун ҚҚС «оборот солиғи»га айланиб қолади.\nҚарор лойиҳасининг янги таҳририда «Кичик бизнес субъектларига тақдим этиладиган барча имтиёзлар ўрта бизнесга ҳам қўлланилади. Йиллик обороти 1 млрд сўмдан 3 млрд сўмгача бўлган ўрта бизнес субъектлари ҚҚС тўлашдан озод этилади» деган банд чиқариб ташланган.\nШу тариқа, қарор лойиҳасига мувофиқ ўрта бизнесга имтиёз, шу жумладан ҚҚС бўйича имтиёз қўлланилмайди.\nШавкат Мирзиёев: Андижонга келишимдан мақсад – халқни рози қилиш учун яна нималар қилиш керак, деган саволларга жавоб топиш (+ФОТО)\nЖаҳон банки кўмагида Ўзбекистон солиқ маъмуриятчилиги тизимини модернизация қилишни давом эттиради\nДХХнинг собиқ биноси 19,8 млн. долларга сотилди\nКоррупцияга қарши курашиш агентлиги зиммасига қўшимча вазифалар юклатилди\n05.06.2021 15:33 3.8K\nБолаларни 1-синфга қабул қилиш тартиби маълум қилинди\n09.06.2021 17:17 3.4K\nИнфографика: Ўзбекистон Республикаси шаҳар, вилоят ва туманлар рейтинги\n11.06.2021 21:06 881\nЎзбекистон ва Татаристон шаҳарсозлик, уй-жой коммунал хўжалик ва транспорт коммуникациялари соҳаларида ҳамкорлик қилади\nЎзбекистонда мультииндикатор кластер кузатувлари якунланиш арафасида\nПрезидент сайлови учун қанча маблағ ажратилиши очиқланди\n1-синфга онлaйн-қaбул тизими ишга туширилди\nЯнварь-май ойларида 570,6 млрд сўмлик мулк аукционда сотилди\nПаррандачилик билан шуғулланадиган тадбиркорлар учун айрим солиқ ставкалари 50 фоиз миқдорида қўлланилади\nUZEX фьючерс савдолари бўйича АҚШнинг брокерлик компаниялари билан учрашувлар ўтказилди\nШавкат Мирзиёев БАА делегациясини қабул қилди (ВИДЕО)


Ўзбекистондан Россияга жўнатилган туршакларда зарарли ҳашарот аниқланди - UzNews.uz\n1 кг қуритилган ўрикда капр қўнғизи эканлиги айтилаётган зараркунанданинг 2 дона личинкаси топилган.\nЎзбекистондан Россияга жўнатилган 1 тонна қуритилган ўрикда зарарли ҳашарот – капр қўнғизи аниқланди. Бу ҳақда Россиянинг Ветеринария ва фитосанитария назорати бўйича федерал хизмати маълум қилди.\n1 кг қуритилган ўрикда зараркунанданинг 2 дона личинкаси топилган. Қайд этилишича, бу Россия ҳудудига кириб келган мазкур маҳсулотнинг жиддий зарарланганини кўрсатади.\nКапр қўнғизи (Trogoderma granarium Ev.) Россия ва Ероосиё иқтисодий иттифоқига аъзо давлатлар учун карантин объекти ҳисобланади.\nФедерал хизматнинг таъкидлашича, ушбу юк Ўзбекистоннинг фитосанитария хизмати томонидан текширилган ва Россия фитосанитария талабларига мувофиқлигини тасдиқловчи сертификат ҳам берилган.\nКапр қўнғизи кўплаб мамлакатларда карантин аҳамиятига эга организмлар рўйхатига киритилган бўлиб, у захирадаги маҳсулотларнинг 70 фоизини йўқ қилишга қодир. Россия ветеринария ва фитосанитария назорати бўйича федерал хизмати Ўзбекистондан қуритилган мевалар ва ёнғоқларни олиб киришни тақиқлаш ҳуқуқини ўзида сақлаб қолиши ҳақида хабар берган.\nРоссиянинг Ветеринария ва фитосанитария назорати бўйича федерал хизмати мамлакатда фитосанитария фаровонлигини сақлаш, кўрсатилган объектни олиб кириш ва тарқатишининг олдини олиш юзасидан Россиядан Ўзбекистонга қуритилган мевалар ва ёнғоқларни олиб киришни тақиқлаш ҳуқуқини ўзида сақлаб қолишини маълум қилди.\nҚайд этилишича, яқин кунларда Федерал хизмат мазкур вазиятни муҳокама қилиш учун Ўзбекистон томони билан музокараларни бошлайди.\nМалумот учун, капр қўнғизи мойли уруғлар, дуккакли экинлар, сабзавот ва бошқа экинларнинг донларига ҳамда уларнинг қайта ишланган маҳсулотларига зарар етказади.\nБундан ташқари, личинкалар намлиги 6% бўлган озиқ-овқат маҳсулотларида нормал ривожланади, бу эса бошқа зараркунандалар билан рақобатда ушбу турга устунлик беради.\nЭслатиб ўтамиз, аввалроқ Россия томони Фарғона вилоятидан келтириладиган помидор ва қалампир импортига тақиқ қўйган, бунга эса мазкур маҳсулотлардан тобамовирус (Tomato brown rugose fruit virus (ToBRFV)) аниқлангани сабаб қилиб кўрсатилганди.\nПрезидент савдода нақд хорижий валюта муомаласига чек қўйишга кўрсатма берди\nИслом Каримов ҳақидаги энг яхши мақола кўрик-танлови эълон қилинди\nПул эвазига институтга ўқишга киритиб қўйишга ваъда берган яна бир ходим аниқланди\nМедведев Екатеринбургда Ўзбекистон консуллиги учун бино топишга кўрсатма берди


Миллий тикланишдан – миллий юксалиш сари — Chiroqchit.UZ\nchiroqchit2019 30.09.2019 Mahalliy\nМустақиллик йилларида миллий истиқлол ғояси халқимизнинг миллий тикланишига хизмат қилди. Ғоявий курашларда кунимизга яради. Халқимизни бирлаштирди, бузғунчи ғоялар моҳиятини тушунтирди. 2017 йилдан бошлаб Ўзбекистон ўз тараққиётининг янги – Миллий юксалиш босқичига кирди. Конституциямизга асосланган, халқимизнинг туб манфаатларига жавоб берадиган Ўзбекистонни ривожлантиришнинг Ҳаракатлар стратегияси амалда. Кейинги йилларда эришилган юксак марралар халқимизни бахтли қилишга қаратилган ислоҳотлар самараларини яққол кўрсатмоқда.\nПрезидентимиз Шавкат Мирзиёевнинг Олий Мажлисга Мурожаатномасида олдимизга қўйган улкан вазифаларни амалга оширишда биз учун куч-қудрат манбаи бўладиган миллий ғояни ривожлантиришимиз зарурлиги алоҳида таъкидланди. 2019 йил 8 апрель куни Президентимизнинг Ўзбекистон тараққиётининг янги босқичида миллий ғояни ривожлантириш концепциясини ишлаб чиқишга доир чора-тадбирлар тўғрисидаги фармойиши қабул қилинди.\nМазкур ҳужжат қабул қилинишининг зарурати нималарда намоён бўлади? Ривожланган мамлакатларда миллий ғоя давлат мақсадларини халқ мақсадларига уйғунлаштиради. “Бир ҳудуд – бир халқ” эътиқодини шакллантириб, мамлакатлар аҳолисини бирлаштиргани, умумий мақсад йўлида сафарбар қилганига мисоллар кўп. Уларнинг аксарида миллий ғоя миллий қадриятларга боғлаб сингдирилганини кўрамиз.\nМасалан, “Тарих – синтоизм – конфуцийлик – самурайлик иродаси” қадриятлари негизида япон миллий ғояси ишлаб чиқилди. Одамларга ишонч, рағбат берилди. Мактабнинг тарбиявий ишлар тизими, ғояси ислоҳ қилинди. Уюшган миллатнинг жуда қаттиқ меҳнати ўлароқ, дунё “Япон мўъжизаси”нинг гувоҳи бўлди. Хитойда ҳам миллий заминга – Конфуций таълимотига мурожаат қилинди. Конфуций меросидан диний таълимот эмас, балки ахлоқий (хулқ учун) асос сифатида фойдаланди. Ёшлар тарбияси “Она Ватанга хизмат қилиш ва содиқ бўлиш” ғояси асосида ташкил этилди. Ёшларга шахсий ва миллий манфаатларни уйғун тутиш ўргатиб борилди.\nМамлакатимизда миллий ғояга янги давр, миллатимиз тарихининг янги босқичи талабларидан келиб чиққан реал талаблар қўйилмоқда.Илгари миллий ғоя ижтимоий-гуманитар, маънавий-маърифий масала, деб тушунилди. Бугун унинг иқтисодий-сиёсий пойдевори – Ўзбекистонни ривожлантиришнинг Ҳаракатлар стратегияси бор. Тактикаси – ҳар йилнинг бош Дастури, маблағи, ижрочилари бор. Демак, янги даврда миллий ғоя гуманитар масала бўлиб қолмайди. Чунки унинг натижасига қаратилган иқтисодий тизим ишламоқда. Миллий ғоя рўёби учун демократик муҳит ҳал қилувчи роль ўйнайди. Демократия – тўғрилик, ростлик, адолат, қонунийликнинг шарти. Ноҳақдан – ҳақни, золимдан – мазлумни, зўравондан – ожизни ҳимоя қилишга хизмат қилади. Шу ҳақда жар солади. Жамоатчилик назоратини ишга солади. Чунки миллий ғоя аҳолининг бир тоифаси эмас, ҳамма яхши яшасин, ҳаётдан рози бўлсин, дейди. Мамлакатда адолат, қонунийлик бузилар экан, демократия ҳам, миллий ғоя ҳам қуруқ шиорлар бўлиб қолади. Халқ норози бўлади. Халқ норозими, демак, миллий ғоя ўз бонгини урмаётган, вазифасини бажармаётган бўлади.\nХулоса қилиб айтганда, Президентимиз Шавкат Мирзиёев томонидан олиб борилаётган ислоҳотлар миллий ғоя халқимизнинг куч-қудратига айланиши учун шароит яратди. Энди гап миллий ғояни ҳар бир ўзбекистонликнинг ниятига ва ҳаракатига айлантиришда. Яхши фикр яхшиликка, ёмон фикр ёмонликка йўл очади. Ахборот майдонини нуқул негатив контент эгаллаб олмаслиги учун позитив, яхши, некбин мазмун, мавзулар билан мутаносиб тўлдиришга алоҳида эътибор қаратмоғимиз зарур. Негаки, биз катталар ҳам, болаларимиз ҳам ҳар куни яхши-ёмон фикрлардан таъсирланамиз. Бир-биримиз билан ижтимоий тармоқда тортишамиз, айтишамиз, уришамиз. Лекин биз буларнинг негатив фикрлардан бошланган ғоялар кураши эканлигини англамаймиз.\nМиллий ғоямизнинг бош ғояси “Миллий тикланишдан – миллий юксалиш сари”. Юксалиш – ҳаракатни талаб қилади. Демак, миллий ғоямиз ҳаракатлар мафкураси бўлади. Миллий ғоя одамларга ислоҳотлар ким учун, нима учунлигини, аҳамиятини тушунтиради. Ётганни – ўтқазади, ўтирганни – турғизади, турганни – юргизади, юрганни – югуришга ундайди. Тушунтиради. Чунки шуларни тушунмаган одамлар бирлашмайди, кўр-кўрона, юзаки ишлайди. Бири ишласа, иккиси томошабин бўлади. Тушунганлар бирлашиб, ихтиёрий, завқ билан ишлайди. Натижада ҳаётидан рози бўлади. Ўз миллий ғоясини англаган халқни тўхтатиб бўлмайди.\nЙЎЛСОЗЛИК -УЛУҒ ВА МАШАҚҚАТЛИ КАСБ


Самарқандда улгуржи дори-дармонлар савдоси билан шуғулланувчи тиббий фирмалар муддати ўтаётган дориларни вилоятдаги аптекаларга мажбуран сотаяпти. Самарқанддаги аптекачилардан олинган маълумотга кўра, фирмалар буюртманинг 5-10 фоизи миқдорида муддати ўтаёзган дориларни олишга уларни мажбурлашади. Ўз навбатида айрим аптекачиларнинг мижозларни алдаб муддати ўтиб кетган дориларни аҳолига сотиш ҳолатлари кузатилмоқда.\nНақд пули йўқлар муддати ўтаётган дориларни олишга мажбур\nСамарқанд шаҳридаги аптекалардан бирининг эгаси улгуржи савдо қилувчи тиббий фирмага 2 миллион сўмлик дори-дормонга буюртма берган. Унинг Озодлик билан микрофонсиз суҳбатда айтишича, буюртмасининг 5 фоизи миқдоридаги нархда муддати ўтаётган дориларни олишга уни мажбурлашмоқда:\n"Бу дориларни перечисление орқали олган тақдирингизда "нагрузка" қўшилади. Менинг пулим банк ҳисобимда. Фирма ҳозир буюртмамга 100 минг сўмлик муддати ўтаётган дориларни қўшиб бераяпти. «Олмайман» десангиз, «Нақд пул олиб кел», дейишади. Шунинг учун шу 5 фоизлик "нагрузка"га розимиз. Баъзи фирмалар 10 фоизлик "нагрузка" қўйган. Шунақа дориларни қўшиб беришини "нагрузка" деб аташади", дейди исмини ошкор қилмаётганимиз самарқандлик аптекачи йигит.\nСуҳбатдошнинг айтишича, буюртмага мажбуран қўшиб бериладиган дорилар орасида ҳатто муддати тугашича 1 ой қолган тиббий препаратлар ҳам бўлади:\n“Муддати жуда оз қолган дориларни ҳам қўшиб беришади. Асосан 1 ойдан 6 ойгача муддати қолган дорилар қўшилади. Мажбуран беришади. Уни олмасангиз сизга дори бермайди”, дея зорланади аптекачи йигит.\nУ Озодликка Самарқанддаги тиббий фирмалардан бирининг нархлари кўрсатилган ҳужжатни жўнатди.\nУшбу ҳужжатда буюртмани пул ўтказиш йўли орқали олганларга Россияда ишлаб чиқарилган Оксолин мази, Ливарол, Фунготербин кремлари қўшиб берилиши таъкидланган. У ерда ушбу препаратларнинг муддати 2016 йил май ойида тугаши кўрсатилган.\nОзодлик мухбири оддий мижоз сифатида Самарқанддаги улгуржи дорилар савдоси билан шуғулланувчи фирмаларга қўнғироқ қилиб, буюртма қилишга уриниб кўрди.\nШаҳардаги Озодлик боғланган фирмалардан 2таси – Elysium ва “Омад Фарм” агар буюртма пул ўтказиш орқали тўланадиган бўлса, унинг 5 фоизлик “нагрузка”си борлигини айтишди. “Ориё Меҳр” фирмаси эа қўшиладиган “нагрузка”ни телефон орқали муҳокама қилмасликларини айтишди.(Озодликда ушбу уч фирма ҳодимлари билан суҳбатнинг аудиоси ҳам мавжуд)\nУчала фирма ҳам нақд пул тўланган тақдирдан ҳеч қандай “нагрузка” қўшилмаслигини таъкидлашди. Лекин самарқандлик аптекачиларга кўра, бутун мамлакатда кузатилаётган нақд пул тақчиллиги муаммоси уларни ҳам қийнаяпти.\nСамарқанд вилоят соғлиқни сақлаш бошқармаси мулозимлари ушбу ҳолатни изоҳлашдан бош тортишди.\nМуддати ўтган дори беморларга сотилади\nСамарқанддаги аптекачилар билан суҳбатдан маълум бўлишича, улар дориларнинг муддати ўтиб кетган тақдирда мижозларни алдаб сотишга ҳаракат қилишади.\n“Келган мижозларни руҳан миясига таъсир қилишга ҳаракат қиламиз. Улар олган дориларга муддати ўтган препаратларни тавсия қиламиз. Шунақа алдаб-авраймиз, улар бу дориларни ҳам қўшиб, сотиб олишади. Тўғриси, баъзида виждоним қийналади, бунақа қилганимга. Баъзи аптекаларда муддати ўтган дорини ҳам индамасдан сотувга қўйишади. Одамлар камдан-кам срогига қарайди. Билмасдан ўша муддати ўтган дориларни сотиб олиб, ишлатишади”, дейди аптекачи йигитлардан бири.\nМуддати ўтган дорини ишлатган ҳатто ўлиши мумкин\nДоришунос олим Абдуқодир Сатторовнинг айтишича, муддати ўтган дориларни ишлатиш оғир касалликларни келтириб чиқариши мумкин:\n- Дориларнинг 120 мингдан ортиқ тури бор. Уларнинг ичида гормонал дориларнинг сроги ўтганини ишлатадиган бўлса, параличга олиб келади. Қўл-оёқнинг қўқисдан ишламай қолиши, бош мияга қон қуйилиши, инсульт, юракка қон қуйилиши инфарктни келтириб чиқариши мумкин. Сроги ўтган вакциналарни ишлатса. Аллергия беради ва астма бўлади, ўлади, тамом. Ҳап дорилар, таблеткаларни ишлатса буйракка тош пайдо қилиши мумкин. Жигар фаолиятини ишдан чиқариши мумкин. Агар антибиотикларнинг сроги ўтганини ишлатса, жигарни цирроз деган касалга олиб келади, дейди доришунос олим Абдуқодир Сатторов.


2022 йил 1-чорак якунлари бўйича Жиззах вилояти иқтисодий ривожланининг асосий кўрсаткичлари - Review.uz\nИқтисодий тадқиқотлар ва ислоҳотлар маркази Жиззах филиали томонидан вилоятнинг жорий йил январь-март ойларидаги асосий макроиқтисодий кўрсаткичлари таҳлил қилинди.\n2022 йил 1-чорак якунларига кўра вилоят иқтисодиёти асосий тармоқлари юқори ўсиш суръатларига эришди.\nЙил якунларига кўра ялпи ҳудудий маҳсулот (ЯҲМ) ҳажми 4,2 трлн.сўмни, ўсиш суръатлари 104,7%ни, ЯҲМ таркибидаги қишлоқ, хўжалиги улуши 33,0% (2021 йилнинг мос даврига нисбатан 2,9 пунктга кам), саноат улуши 18,5% (+3,7), қурилиш ишлари улуши 6,7% (-0,8), хизматлар улуши 41,8% (ўзгаришсиз), ташкил этди.\nАйрим соҳаларда юқори ўсиш суръатлари кузатилди, жумладан, истеъмол товарлари ишлаб чиқариш ўсиш суръатлари 195,5% (1-ўрин), чакана савдо айланмаси 122,0% (1-ўрин), хизматлар 116,5% (4-ўрин) ни ташкил этди.\nВилоят жон бошига айрим иқтисодий кўрсаткичларда республикада юқори ўринларда. Жумладан, аҳоли жон бошига қишлоқ хўжалиги маҳсулотлари ишлаб чиқаришда (1586,6 минг.сўм) 2-ўрин, чакана савда айланмасида (1678,4 минг сўм) 5-ўрин, асосий капиталга инвестицияларда (1246,8 минг.сўм) 6-ўрин, ЯҲМ ҳажмида (2879,5 минг.сўм)да 7-ўринда.\nЎсиш суръатлари ва аҳоли жон бошига кўрсаткичлар юқорилигига қарамасдан вилоятнинг республика иқтисодиётидаги улуши пастлигича қолмоқда.\nЖумладан, ЯИМ (2,6%), саноат (2,0%), хизмат (2,4%), қурилиш ишларида (2,6%) соҳаларида 13-ўрин, экспортда (0,9%) 14-ўрин.\nИнфографика: Бухоро вилоятида 2022 йилда хизматлар соҳасини ривожлантириш истиқболлари


Озарбайжон Тоғли Қорабоғдаги тўқнашувлардаги йўқотишларини очиқлади | Qalampir.uz\nОзарбайжон Тоғли Қорабоғдаги тўқнашувлардаги йўқотишларини очиқлади\nОлам\t08 Май 21:01 4833\nОзарбайжон ўтган йил 27 сентябрдан 10 ноябргача Тоғли Қорабоғда давом этган қуролли ҳаракатлари давомидаги йўқотишлари тўғрисида сўнгги маълумотларни эълон қилди.\nМудофаа вазирлиги эълон қилган маълумотларда қуролли ҳаракатлар давомида 2895 нафар ҳарбий вафот этгани айтилган. Бунгача 2881 аскарнинг қурбон бўлгани айтилганди.\n“Яна 19 нафар ҳарбий бедарак йўқолган деб ҳисобланяпти. Уларни топиш учун керакли чоралар кўриляпти”, дейилади вазирлик хабарида.\nЭслатиб ўтамиз, жорий йилнинг 27 сентябрь куни Озарбайжон ва Арманистон ўртасида фаол қуролли тўқнашувлардан бошланганда расмий Тошкент ҳолатга муносабат билдириб, томонларни муросага чақирганди. Ушбу масалани ЕХҲТнинг Минск гуруҳи доирасида ҳал этилиши кераклигини айтганди.\nМаълумот ўрнида, жорий йилнинг 9 ноябрь куни Россия ва Озарбайжон Президентлари Владимир Путин, Илҳом Алиев ҳамда Арманистон Бош вазири Никол Пашинян Тоғли Қорабоғдаги ҳарбий ҳаракатларни тўлиқ тўхтатиш тўғрисида қўшма баёнотни имзоладилар.\nКейинчалик, Россия ҳарбийлари Тоғли Қорабоғда тинчликпарвар кучлар назоратидаги ҳудудларда миналардан тозалаш ишларини давом эттираётгани хабар қилинди. Арманистон Бош вазири Никол Пашинян Россия қўшинлари Қорабоғда беш йилдан кўпроқ қолишидан умидворлигини билдирди.\nОзарбайжон-Арманистон Тоғли Қорабоғ\n17 Октябрь 13:51 37275\n17 Октябрь 11:44 34140\n17 Октябрь 17:29 24192\n18 Октябрь 17:40 21811


O‘zLiDeP жиззахлик ёш сайловчилар билан очиқ мулоқот ўтказди | O'zLiDeP\nO‘zLiDeP Жиззах вилоят Кенгаши ёшлар билан ишлаш бўлими “Демократик ҳуқуқий давлат қуриш ва фуқаролик жамиятини шакллантиришда профессионал сайлов тизими” мавзусида очиқ мулоқот ўтказди.\nУнда партия вакиллари, маҳаллий кенгаш депутатлари, Жиззах политехника институтининг профессор-ўқитувчилари, талабалар ҳамда бўлажак сайловларда илк бор иштирок этадиган ёшлар қатнашди.\nТаъкидланишича, вилоят марказий сайлов комиссиясидан олинган маълумотларга кўра, бу йилги сайловларда 793835 мингдан ортиқ жиззахликлар иштирок этиши кутилмоқда. Эътиборли жиҳати, уларнинг 33216 нафарини илк бора овоз берадиган ёшлар ташкил қилади.\n“Бугунги тадбир менда жуда катта таассурот қолдирди, – дейди институт талабаси Жаҳонгир Ғанибоев. – Сабаби тадбир давомида сайлов қонунчилигидаги янгиликлар билан бирга, ёш сайловчиларнинг ҳуқуқ ва мажбуриятлари ҳақида кенгроқ маълумотларга эга бўлдик. Энди жорий йил мамлакатимизда бўлиб ўтадиган сайловларда энг муносиб номзодга овоз бераман”.\nТадбирда шунингдек, Сайлов кодексининг мазмун-моҳияти ҳамда партия сайловолди дастурида белгиланган устувор вазифалар ҳақида ёшларга атрофлича маълумотлар берилди.


16 май. Волтернинг қамалиши, биринчи математик-профессор аёл, Пирс Броснан 65 ёшда ва бошқа воқеалар\n16 май. Волтернинг қамалиши, биринчи математик-профессор...\n16.05.2018 01:20 0 210\nБайрам ва муҳим саналар\nҲамдўстлик куни (Кайман ороллари).\n1204 йил — Балдуин IX Фландрияликка янги тузилган Лотин империяси тожи кийдирилди.\n1717 йил — ҳажвий асарлари учун Волтер Бастилияга қамалди.\n1811 йил — Албуэра қишлоғидаги (Испаниянинг Бадахос шаҳри яқинида) жангда инглиз, испан ва португал бирлашган қўшини Наполеон армияси устидан ғалаба қозонди.\n1849 йил — Карл Маркс Германиядан чиқариб юборилди.\n1871 йил — Британия Колумбияси Канаданинг олтинчи вилояти деб эълон қилинди.\n1881 йил — Германиянинг Берлин шаҳрида дунёдаги биринчи электр трамвай қатнови бошланди.\n1919 йил — америкалик учувчи Алберт Рид Атлантика океани устидан биринчи парвозини амалга оширди.\n1929 йил — Ҳолливудда кейинчалик «Оскар» номини олган биринчи киномукофотлар топширилди.\n1947 йил — собиқ иттифоқ экранларига «Золушка» фильми чиқди.\n1948 йил — Исроил биринчи почта маркаларини чиқарди.\n1960 йил — Ленинград алоқа электротехника институтида биринчи рангли телеузатиш тажрибаси ўтказилди.\n1969 йил — «Венера-5» космик аппарати Венера сайёрасига етиб борди.\n1972 йил — Светлогорск(Калининград)да авиаҳалокат юз берди — ҳарбий-транспорт самолёти болалар боғчасига қулаб тушди: 23 бола, икки нафар тарбиячи ва ошпаз, «Ан-24Т» экипажининг 8 нафар аъзоси ҳалок бўлди.\n1974 йил — Ҳелмут Шмидт ГФРнинг бешинчи федерал канцлери этиб сайланди.\n2007 йил — Францияда Николя Саркози президентлик лавозимига киришди.\n2007 йил — 60-халқаро Канн кинофестивали бошланди.\n1718 йил — Мария Гаэтана Аньези (Италия), аёллар ўртасида математика бўйича биринчи профессор.\n1763 йил — Луи Воклен (Франция), кимёгар, хром ва бериллийни кашф қилган.\n1831 йил — Эдвард Хюз (АҚШ), микрофонни ихтиро қилган.\n1905 йил — Ҳенри Жейнс Фонда (АҚШ), актёр, «Оскар» лауреати.\n1910 йил — Аббос Бакиров (Ўзбекистон), халқ артисти, режиссёр.\n1953 йил — Пирс Броснан, ирландиялик киноактёр.\n1957 йил — Юрий Шевчук, россиялик мусиқачи ва хонанда, «DDT» гуруҳи етакчиси.\n1986 йил — Меган Фокс, америкалик актриса.\n1703 йил — Шарл Перро, француз эртакчи-ёзувчиси.\n1826 йил — Елизавета Алексеевна, рус императори.\n1830 йил — Жан Батист Жозеф Фурье, француз математиги ва физиги.\n1984 йил — Ирвин Шоу, америкалик ёзувчи ва сценарийнавис.\nвоқеалар ҳодисалар таваллуд кунлари 16 май\n24 май. Ибн Сино ва Зуҳро, биринчи телеграмма, «Шерюрак», Сейдулла Молдаханов 60 ёшда ва бошқа воқеалар\n22 май. Биологик хилма-хиллик куни, Муссолинининг «гўзал» қарори, Чилини йиғлатган зилзила, президентнинг ихтироси ва бошқа воқеалар\n21 май. Халқаро космос куни, Австралия олтини, ФИФА, водород бомбаси ва бошқа воқеалар


Қирғизистоннинг ташқи қарзи хавфли кўрсаткичга яқинлади\n18 май 2021, Тошкент вақти: 21:37\nҚирғизистоннинг ташқи қарзи Ички ялпи маҳсулотнинг 60 фоизига яқинлаб, пул миқдорида 3 миллиард 400 миллион доллардан ошди. Бу ҳақда Қирғизистон Молия вазири Ольга Лаврова маълумот берди.\n-Йил охиригача ташқи қарз миқдори 3 миллиард 400 миллион доллардан 3 миллиард 700 миллион долларга етиши кутилмоқда. Бу эса Ички ялпи маҳсулотнинг 54 фоизидан 58 фоизигача бўлган миқдорни ташкил этиши мумкин, -деди Молия вазирлиги расмийси Назарбек Малаев.\nШунга қармай Қирғизистон Қозоғистондан 100 миллион доллар, Россиядан 500 миллион доллар қарз олишни режалаштирмоқда.\nҚирғизистон парламентининг Бюджет ва молия қўмитаси аъзоси Ўмурбек Абдрахманов ташқи қарз мамлакат хавфсизлиги ва иқтисодига таҳдид соладиган даражага етганини маълум қилди:\n-Қарзнинг бу даражага етиши заиф иқтисодни бира-тўла барбод қилади. Шунинг учун иқтисодда ташқи қарз миқдорининг 60 фоизга етиши ўта хавфли ҳисобланади. Қарз мана шу кўрсаткичга етганда иқтисод қулайди. Буни халқаро амалиёт кўрсатиб турибди. Аммо қарзсиз ҳам яшай олмаймиз. Қарзимизнинг ўта кўплиги ортидан янаги йилга қарз ололмай қоламиз. Агар қарз олмасак яна инқирозга дучор бўламиз, - деди депутат.\nЎмурбек Абдрахманов фикрича, 2015 йилда Қирғизистоннинг Россия етакчилигидаги Божхона иттифоқига кириши ортидан мамлакатдаги молиявий ва иқтисодий вазият янада оғирлашувини кутиш мумкин. Бироқ Қирғизистон Молия вазирлиги инқирозли вазият юзага келмаслиги учун ташқи қарз миқдорини 60 фоизга еткизмаслик чора-тадбирларини кўраётганини айтмоқда.\nАйрим мутахасислар эса Қирғизистоннинг Хитойдан энг кўп қарздорлиги келажакда миллий хавфсизликка таҳдид этадиган даражадаги сиёсий муаммоларни келтириб чиқариши мумкинлигидан ташвиш билдирмоқда. Шунинг учун мутахасислар Қирғизистон олинаётган қарзларни аввалгидай инфраструктурани ривожлантиришга эмас, балқи ишлаб чиқариш корхоналарини қуришга сарфлаши керак, деган таклифни олға сураётирлар.


Англия - xabar.uz\nУЕФА расмий қоидасига кўра, аёллар ва эркаклар терма жамоалари либосларини алмаштириб майдонга тушишлари тақиқланади.\nҲарри Кейн терма жамоада гол уриш бўйича Криштиану Роналду ва Лионел Мессини ортда қолдирган.\nАПЛ ва Англия кубоги трансляцияси Россия учун тўхтатилади\nЯна бир хабар, ФИФА легионерларга Россия клублари билан шартномаларни бир томонлама тартибда бекор қилиш ва янги клубларга ўтишга рухсат берди.\nЕвропанинг энг кучли футбол чемпионати аниқланди\nХалқаро футбол тарихи ва статистикаси федерацияси (IFFHS) Европанинг энг кучли чемпионатини аниқлади.\nКовид можароси: «Ливерпул» тестларни сохталаштирганмиди?\nАнглия футбол лигасига кўплаб жамоалардан эътирозлар келиб тушган.\nЛондоннинг 3 та жамоаси ярим финалга чиқди\nАнглия лига кубогининг чорак финал ўйинлари бўлиб ўтди.\nУ судда ғалаба қозонгач, товон пули талаб қилди.\n«Ливерпул» афсонаси вафот этди\nЕвропа чемпионлар кубогининг 3 карра соҳиби узоқ вақт давомида паркинсон касаллиги билан оғриб келаётганди.\n«МЮ» – «Ливерпуль» учрашувида шармандали ҳисоб қайд этилди\nAПЛ 9-туридан ўрин олган марказий учрашувда «Манчестер Юнайтед» ва «Ливерпуль» жамоалари тўқнаш келишди.


Ichimoku Kinko Hyo индикатори: тавсифи, созланиши ва қўллани...\nИндикатор Ichimoku Kinko Hyo: тавсифи, созланиши ва қўлланиши\nИшимоку Кинко Хайо техник индикатори (Ichimoku Kinko Hyo) – бу трендни кузатувчи индикатор бўлиб, у қаршилик кўрсатиш ва қўллаб-қувватлаш даражаларини аниқлаб беради ҳамда сирпанувчи ўртачага ўхшаш усуллар билан харид қилишга ёки сотишга сигналлар беради. Шундай қилиб, Ишимоку индикатори ёлғон сигналлар пайдо бўлиш эҳтимолини камайтириб, қаршилик кўрсатиш ва қўллаб-қувватлаш даражасида янада кенгроқ ҳудудларни яратади. Ишимоку бўйиач савдо қилиш ҳафталик ва кунлик графикларда яхши натижа беради.\nИшимоку индикатори ёрдамида мавжуд тренд тўғрисида, унинг йўналиши, қаршилик кўрсатиш ва қўллаб-қувватлаш тўғрисида билиб олиш мумкин. Параметрларнинг ўлчамлилигини аниқлаш турли хил давомийликдаги тўртта вақт оралиғидан фойдаланилиб, айрим чизиқларнинг қийматлари уларга асосланади./p>\nШундай қилиб, индикатор учта бош чизиқдан иборат:\nTenkan-sen, ёки "бурилиб қайтиш чизиғи", у кейинги 9 да давр ичидаги максимумлар ва минимумлар йиғиндисининг 2 га бўлинганига тенг. Бу чизиқ биринчи вақт оралиғи ичидаги нархнинг ўртача қийматини қийматини кўрсатади.\nKijun-sen, ёки "стандарт чизиқ", у охирги 26 да давр мобайнидаги максимумлар ва минимумлар йиғиндини 2 га бўлинганига тенг. У иикинчи вақт оралиғи мобайнидаги нархнинг ўртача қийматини белгилайди.\nSenkou Span A, ёки "1 етакчи ёйилма чизиғи", — бу стандарт ва бурилиб қайтиш чизиқлари қийматлари йиғиндисининг 2 га бўлингани ва жорий пайтдан 26 даврга илгарилаб қурилган. У аввалги иккита чизиқ орасида иккинчи вақт оралиғидаги катталикка олдинга томон силжитилган масофанинг ўртасини кўрсатади.\nSenkou Span B, ёки "2 етакчи ёйилма чизиғи", — бу аввалги 52 давр мобайнида максимум ва минимумлар қийматлари йиғиндисининг 2 га бўлингани ҳамда жорий пайтдан 26 даврга олдин қурилган. Нархнинг учинчи вақт оралиғи ичида иккинчи вақт оралиғидаги катталикка олдинга силжитилган ўртача қийматини аниқлайди.\nТўрта асосида чизиқдан ташқари Ишимоку обоймасида бешинчи чизиқ - ёпилиш нархлари графиги чизиғи, ёки или Chinkou Span бор. Бу чизиқ жорий шамнинг орқага томон иккинчи вақт оралиғи катталигига силжитилган ёпилиш нархини кўрсатади.\nSenkou чизиқлари орасида пайдо бўладиган қўшимча соҳа "булут" деб аталади ва графикда бошқа ранг билан ажратилади. Бу соха қўллаб-қувватлаш ва қаршилик кўрсатиш даражаларини белгилайди, шунингдек валюта бозорида савдо воситаларининг ўзгарувчанлигини ҳисобга олиш имконини беради. Ишимоку булути шунингдек умуман бозор ҳаракати йўналишини аниқлаш имконини беради. Булутдан юқорида котировкани топиш кўтарилувчи трендни кўрсатади, булутдан пастда - тушувчи трендни кўрсатади.\nАгар нарх булутнинг устида бўлса, у ҳолда унинг юқори чизиғи қўллаб-қувватлашнинг биринчи даражасини ташкил қилади, иккинчиси эса қўллаб-қувватлашнинг иккинчи даражасини ташкил этади. Агар нарх булут остида жойлашган бўлса, у ҳолда пастки чизиқ қаршилик кўрсатишнинг биринчи даражасини, юқоридаги чизиқ эса иккинчи даражасини ҳосил қилади. Агар Chinkou Span чизиғи нарх графигини пастдан юқорига томон кесиб ўтса, у ҳолда сотиб олиш керак, агар юқоридан пастга томон кесиб ўтса, у ҳолда сотиш керак.\nKijun-sen бозор динамикасини индикатори сифатида фойдаланилади. Агар нарх стандарт чизиқдан юқори бўлса, у ҳолда нархлар ўсишда давом этиши аниқ. Агар нарх бу чизиқни кесиб ўтса, у ҳолда тренднинг бурилишини кутиш лозим.\nБу чизиқ шунингдек сигнал сифатида фойдаланилади. Агар Tenkan-sen чизиғи Kijun-senни пастдан юқорига томон кесиб ўтса - харид қилишга ишорадир, агар юқоридан пастга томон кесиб ўтса, у ҳолда бу сотишга ишорадир.\nАгар Tenkan-sen кўтарилса ёки пастга тушса — тренд мавжуд. Агар у горизонтал ҳолатда кетса, у ҳолда бозор каналга кирган бўлади.\nИшимоку савдо индикаторидан фойдаланиш учун уни юклаб олиш ва савдо терминалига ўрнатиш зарур. MetaTrader савдо платформаларида мазкур индикатор стандарт осцилляторлар таркибига киради.


Мектеп оқыўшылары 22 мың АҚШ долларын урлады » KarInform\nМектеп оқыўшылары 22 мың АҚШ долларын урлады\nТашкент қаласындағы 261-санлы мектептиң еки 11-класс оқыўшысы ҳәм колледж оқыўшысы 22 мың АҚШ доллары ҳәм 15 млн сумм урлады, деп хабар бермекте Uznews.uz.\nБул ҳаққындағы материал «Sevimli» телеканалының «Zamon» көрсетиўинде таярланды. Олмазор районында жайласқан 261-санлы улыўма билим бериў мектебиниң еки 11-класс оқыўшысы Ташкент мийманхана хожалығы ҳәм сервис кәсип-өнер колледжиниң 2-басқышында оқып атырған достысы менен үлкен муғдардағы пулларды урлап, кеўилхошлыққа сарплаған.\nЖынаятты әмелге асырыўға келисип алған жаслар, олардың бириниң жақын ағайини болған ҳаялдың үйине урлыққа түскен. Оқыўшылар жәбирлениўшиниң үйине кирип, ҳаялдың жай алыў ушын топлаған 22 мың АҚШ доллары ҳәм 15 миллион сум муғдарындағы пулларын урлаған.\nОлар урланған пулларды қаланың белгили ресторанларына барыў, iPhone 6 маркалы 3 телефон сатып алыўға ҳәм саўда-кеўилашар орайынан кийим сатып алыўға сарплаған.\nОқыўшылардың бири урланған пулларға әкесине ВАЗ 2111 маркалы автомобиль ҳәм сортлы ийт сатып алған.\nПулы таўсылғаннан соң олар гезектеги урлықты әмелге асырыўға келискен. Оқыўшылар қоңсысының үйине кирип, ноутбук, техникалық үскенелерди ҳәм қымбат баҳалы әтир суўларды урлаған.\nАйыпланыўшының бириниң әкеси баласының қылмысларын көтере алмай, суд мәжилисинен соң қайтыс болған.\nОлмазор районлық жынаят ислери бойынша судьясы Муса Юсупов айыпланыўшылардың жасын, алдын судланбағанлығын ҳәм зыян муғдарының қапланғанын есапқа алып, оларды еркинен айырыў көринисиндеги жазадан азат еткен.\nӨзбекстан көлеминде өткерилген «Изҳор» қосы&# ...


Пневмонияни қандай аниқлаш мумкин? - 28 Августа 2021 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nЧетверг, 23.09.2021, 17:57\nГлавная » 2021 » Август » 28 » Пневмонияни қандай аниқлаш мумкин?\nКоронавирус инфекциясининг энг хавфли асоратларидан бири бу пневмония. Афсуски, ҳозирги кунга қадар тиббиётда ўпкага зарар етказадиган вирусларга қарши самарали таъсир кўрсатадиган етарли дори-дармонлар йўқ. Коронавирус пневмониясининг яна бир хавфи шундаки, у тез-тез ноаниқ ёки яширин аломатлар билан бирга келади ва уларни ўтказиб юбориш осон. Қуйида бундай вақтда қандай белгиларга эътибор қаратиш кераклигини билиб олинг.\nЮракнинг тез уриши\nОгоҳлантирувчи белгилардан бири – юракнинг тез уриши. Пулс ўлчанганда юрак уриши дақиқасига 100 мартадан юқори бўлса, шифокорга мурожаат қилиш лозим. Бу пневмониянинг аломатларидан бўлиши мумкин.\nКўкрак соҳасида оғриқ\nАгар инфекция ўпкага тарқалса, кўкрак соҳасида оғриқ ривожланиши мумкин. Йўтал пайтида ёқимсиз ҳис-туйғулар ва ҳатто оғриқ пайдо бўлади. Лекин хуруждан кейин ҳам оғриқ давом этса, дарҳол шифокорга мурожаат қилиш керак. Балки, инфекция ўпкага тарқалаётгандир.\nАслида балғам ажратадиган йўтал жуда яхши, чунки у организмдан балғамни чиқариб ташлашга ёрдам беради. Аммо йўтал доимо нам бўлса, иложи борича тезроқ шифокорга мурожаат қилиш керак. Заифлаштирувчи йўтал пневмония аломати бўлиши мумкин.\nҚон аралаш балғам\nАгар йўтал билан чиқадиган балғам қон аралаш бўлса ёки шунчаки қизғиш рангга эга бўлса, бу ўпкада инфекция борлигининг белгисидир. Бундай вазиятда шошилинч равишда шифокорга бориш лозим, чунки бу жуда жиддий белгидир.\nСовқотиш ва юқори иситма пневмониянинг ишончли белгисидир. Буни эътиборсиз қолдирмаслик ва юқори ҳароратни туширишга уринмасдан аввал шифокорга мурожаат қилиш керак.\nҚийинчилик билан нафас олиш\nНафас олиш қийинлиги ёки нафас қисилиши кузатилиши ҳам пневмониянинг яна бир аломатидир. Қоида тариқасида, инфекция ўпка анча қисмини эгаллаганида ушбу ҳолат пайдо бўлади. Акс ҳолда кислород етарлича қонга кириб бормайди ва бош айланиши, ҳатто ҳушдан кетиш ҳам мумкин.\nКатегория: Foydali maslahatlar / Полезны советы | Просмотров: 31 | Добавил: Sherlaruz.CoM | Рейтинг: 0.0/0


Юнусободдаги уйдан жасади топилган 5 нафар талаба нимадан ўлгани маълум бўлди - YANGILIK .RU yangilik.ru\nЮнусободдаги уйдан жасади топилган 5 нафар талаба нимадан ўлгани маълум бўлди\nТошкентда ижарада яшаган 5 нафар талабанинг ўлимига ис гази сабаб бўлган\n27 февраль куни соат 20:50 ларда Юнусобод тумани, Инжобод кўчаси, 61-уйда ижарада яшаб келган ТАТУ 2-босқич талабалари М.У., Р.С., Д.Ғ. ва Сингапур институти 2-босқич талабаси О.И. ҳамда «Инха» университети 1-босқич талабаси С. Х., ларнинг мурдаси номаълум моддадан ўткир заҳарланиш аломатлари билан топилган эди.\nҲолат юзасидан Жиноят кодексининг 259-моддаси 2-қисми «а» банди (одам ўлишига сабаб бўлган ёнғин хавфсизлиги қоидаларини бузиш) аломатлари билан иш очилган эди. Талабаларнинг айнан нима сабабдан вафот этгани дастлабки даврда уларнинг яқин қариндошларига ҳам маълум қилинмаган эди.\nЮнусободдаги мазкур фожеа юзасидан «Daryo» нашри тафсилотларни очиқлашни сўраб Бош прокуратура матбуот хизматига мурожаат қилди.\nХабарга кўра, воқеа жойидан олинган озиқ-овқат маҳсулотлари Тошкент шаҳар санитария-эпидемиологик хизмати томонидан текширишдан ўтказилган. Хонадон эгаси Г. М. вафот этганлар билан бирга ижарада яшаган Н.A. «Бунёдкор-дудбўрон хавфсизлиги» компаниясининг дудбўронлар печка устаси З.Х. батафсил сўроқ қилинган.\nБундан ташқари, 26 февраль куни соат 22:00 дан 27 февраль куни соат 9:00 оралиғида Инжобод кўчасидаги уйга қандай кучланишда табиий газ юборилгани ва одатий кунда табиий газ кучланишининг миқдори ҳақида «Ҳудудгазпойтахт» дан ҳамда Гидрометеорологик хизматидан шу вақт оралиғида бўлган об-ҳаво маълумотлари олинган.\nМаълумотга асосан, бештала йигитнинг бари «ис газидан ўткир заҳарланиш натижасидаги ўткир нафас ва юрак қон томирлари етишмовчилиги» оқибатида вафот этган. Бу Республика суд тиббиёт экпертиза илмий-амалий марказининг 15-мартдаги якуний хулосалари билан тасдиқланган.\nЎзига тегишли бўлмаган 50 сотих ерни 75 млн.га сотмоқчи бўлган фермер ушланди\nЎзбекистон – Ироқ ўртоқлик ўйини